**З А П И С Н И К**

од 6-тата седница на Советот на Општина Прилеп, одржана на 29.12.2021 година во салата на Општина Прилеп, со почеток во 09,24 часот

Седницата ја отвори и со неа раководеше претседателот на Советот на Општина Прилеп, Дејан Проданоски.

Добар ден.

Почитувани членови на Советот!

Ја отворам 6-та седница на Советот на Општина Прилеп и констатирам дека, од вкупно 27 членови на Советот, на седницата присуствуваат 25 членови на Советот, па спрема тоа Советот може полноважно да одлучува.

Ве известувам дека на оваа седница покрај Вас членовите на Советот, поканети се и Градоначалникот на Општина-Прилеп, предлагачите на материјали, како и претставниците на средствата за јавно информирање.

Пред да го утврдиме дневниот ред, записникот од 5-та седница го ставам на гласање?

Дали има забелешки по записникот?

Бидејќи никој не се јавува за збор, ги молам членовите на Советот да се изјаснат.

Кој е „за“ усвојување на записникот?

Кој е „против“, кој е „воздржан“?

Сите членови на советот гласаа „за“.

Констатирам дека записникот е едногласно усвоен.

За дневен ред на оваа седница, ги предлагам следните прашања:

**Д Н Е В Е Н Р Е Д**

1. Предлог-Буџет на Општина Прилеп за 2022 година.
2. Предлог-Одлука за извршување на Буџетот на Општина Прилеп за 2022 година.
3. Предлог-Одлука за утвдување на вредност на бодот за платите на административни службеници, за 2022 година.
4. Предлог-Одлука за определување на висината на благајничкиот максимум.
5. Предлог-Програма за субвенционирање на Јавните Комунални Претпријатија основани од ЕЛС Општина Прилеп за 2022 година.
6. Предлог-Програма за субвенционирање на месечните трошоци за вода на социјално ранливи категории на граѓани за 2022 година.
7. Предлог-Буџетски Календар на Општина Прилеп за 2022 година.
8. Предлог-Програма за доделување на еднократна парична помош, на секое семејство за новородено дете во Општина Прилеп, за 2022 година.
9. Предлог-Програма за култура, за 2022 година.
10. Предлог-Заклучок по Колективен договор за вработените во Општина Прилеп.
11. Предлог-Одлука за прифаќање на спонзорство на Општина Прилеп.
12. Предлог-Одлука за изменување и дополнување усогласување со Законот за рамномерен регионален развој („Службен весник на РСМ“ бр.24/2021)на Одлуката за основање на Центар за развој на ПЕЛАГОНИСКИОТ плански регион број 08-1957/4 од 07.02.2008.
13. Предлог-Одлука за усвојување на Програмата за работа и развој со инвестициони вложувања и Финансиски план на ЈКП ,,Водовод и канализација’’-Прилеп, за 2022 година.
14. Предлог-Одлука за давање согласност на Одлуката за утврдување на вредноста на бодот за пресметување на плата во ЈКП ,,Водовод и канализација’’-Прилеп.
15. Предлог-Одлука за усвојување на Финансиски план на ЈКП Комуналец Прилеп, за 2022 година.
16. Предлог-Одлука за усвојување на Програма за инвестиции во ЈКП „Комуналец Прилеп“, за 2022 година.
17. Предлог-Одлука за усвојување на Програма за управување со отпад на територијата на Општина Прилеп, за 2022 година.
18. Предлог-Одлука за усвојување на Програма за одржување на јавна чистота на територијата на Општина Прилеп, за 2022 година.
19. Предлог-Одлука за усвојување на Програма за одржување и користење на паркови, зеленило, парк-шуми и рекреативни површини и Програма за подигање и одржување на зеленило, за 2022 година.
20. Предлог-Одлука за усвојување на Програма за работа и одржување на градските гробишта и капела, за 2022 година.
21. Предлог-Одлука за усвојување на Програма за работа на прифатилиште за бездомни кучиња, за 2022 година.
22. Предлог-Одлука за усвојување на Финансискиот план на ЈОУ Дом за стари лица „Киро Крстески Платник“- Прилеп, за 2022 година.
23. Предлог-Одлука за усвојување на Програмата за реализација на дејноста на ЈОУ Градска библиотека ,,Борка Талески’’-Прилеп со Финансиски план, за 2022 година.
24. Предлог-Одлука за усвојување на Финансискиот план на ЈОУДГ „Наша иднина“-Прилеп, за 2022 година.
25. Предлог-Одлука за усвојување на Финансискиот план на ООУ „Круме Волнароски“ с.Тополчани, Прилеп, за 2022 година.
26. Предлог-Одлука за усвојување на Финансискиот план на ООУ „Страшо Пинџур“ с.Мало Коњари - Прилеп, за 2022 година.
27. Предлог-Одлука за усвојување на Финансискиот план на ООУ „Кирил и Методиј“ с.Канатларци - Прилеп, за 2022 година.
28. Предлог-Одлука за усвојување на Финансискиот план на ООУ „Кочо Рацин“ - Прилеп, за 2022 година.
29. Предлог-Одлука за усвојување на Финансискиот план на ООУ „Гоце Делчев“ - Прилеп, за 2021 година.
30. Предлог-Одлука за усвојување на Финансискиот план на ООУ „Рампо Левката“ - Прилеп, за 2022 година.
31. Предлог-Одлука за усвојување на Финансискиот план на ООУ „Кире Гаврилоски-Јане“- Прилеп, за 2022 година.
32. Предлог-Одлука за усвојување на Финансискиот план на ООМУ „Ордан Михајлоски Оцка“- Прилеп, за 2022 година.
33. Предлог-Одлука за усвојување на Финансискиот план на ООУ „Добре Јованоски“- Прилеп, за 2022 година.
34. Предлог-Одлука за усвојување на Финансискиот план на ООУ „Блаже Конески“- Прилеп, за 2022 година.
35. Предлог-Одлука за усвојување на Финансискиот план на ООУ „Климент Охридски“- Прилеп, за 2022 година.
36. Предлог-Одлука за усвојување на Финансискиот план на СОУ „Орде Чопела“ Прилеп, за 2022 година.
37. Предлог-Одлука за усвојување на Финансискиот план на СОУ „Ѓорче Петров“ - Прилеп, за 2022 година.
38. Предлог-Одлука за усвојување на Финансискиот план на СОУ Гимназија „Мирче Ацев“- Прилеп, за 2022 година.
39. Предлог-Одлука за усвојување на Финансискиот план на СОУ „Ристе Ристески-Ричко“- Прилеп, за 2022 година.
40. Предлог-Одлука за усвојување на Финансискиот план на СОЕПТУ „Кузман Јосифоски“- Прилеп, за 2022 година.
41. Предлог-Решение за исправка на Решението за именување на членови во Управниот одбор на ЈП за ПУП - Прилеп.
42. Предлог-Решение за именување на членови во Управниот одбор на ЈОУДГ „Наша Иднина“ - Прилеп.
43. Предлог-Решение за именување претставник на Општина Прилеп во Училишниот одбор на ООМУ "Ордан Михајлоски-Оцка"-Прилеп.
44. Предлог-Решение за именување претставници на Општина Прилеп во Училишниот одбор на СОУ Гимназија "Мирче Ацев"-Прилеп.
45. Предлог-Програма за уредување на градежно земјиште на подрачјето на Општина Прилеп, за 2022 година.
46. Предлог-Програма за финансирање на изработка на урбанистички планови на територијата на Општина Прилеп, за 2022 година.

**Процедурално предлагам:** 9-та, 11-та,12-та, 22-ра, 23-та, 24-та, 25-та, 26-та, 27-ма, 28-ма, 29-та, 30-та, 31-ва, 32-ра, 33-та, 34-та, 35-та, 36-та, 37-ма, 38-ма, 39-та, 40-та, 42-ва, 43-та, 44-та, 45-та и , 46-та точка, предлагам да се повлечат од дневниот ред.

**Исто така процедурално предлагам дневниот ред да се дополни со уште 4 точки:**

-Предлог-Одлука за исвојување на Финансиски план на ЈП за ПУП Прилеп, за 2022 година.

-Предлог-Одлука за усвојување на Програмата за работа на ЈП за ПУП Прилеп - планирани активности во 2022 година.

- Предлог-Одлука за давање согласност на Одлуката за утврдување на вредноста на бодот за пресметување на плата во ЈП за ПУП Прилеп, а

-Предлог-Одлуката за пренесување во живо на седниците на Совет на Општина Прилеп **предлагам да биде разлгедана како прва точка за да може веднаш да преминеме кон пренос во живо на оваа 6-та седница на Советот.**

Дали некој има предлог за измена и дополнување на на вака предложениот дневен ред?

**МЕТОДИЈА КОСТОСКИ:**

Добро утро почитувани,

Имаме процедурално некои точки што се бришат, во ред, но со новите точки што ви се додадени немаме материјали ние. За што станува збор, не ги знаеме точките, немаме комплет материјали?

**ДЕЈАН ПРОДАНОСКИ:**

Благодарам. Бевте известени и добивте материјали.

Доколку нема друг, Ве молам да се изјаснеме кој е за вака предложениот дневен ред?

Кој е против? Кој е воздржан?

25 членови на Советот гласаа „за“ и 1 „против“.

Констатирам дека со 25 гласови „за“ и 1 „против“, дневниот ред е усвоен..

По **ПРВАТА** точка од дневниот ред:- Одлука за пренесување во живо на седниците на Совет на Општина Прилеп го молам г-дин Дарко Андреески, претседател на Комисијата за статут и прописи да го поднесе Извештајот по однос на оваа точка. Повелете г-дине Андреески.

**ДАРКО АНДРЕЕСКИ:**

Почитувани, во својство на претседател и известител на Комисијата за статут и прописи, ве известувам дека на вчерашната седница беше разгледана Одлуката за пренесување во живо на седниците на Совет на Општина Прилеп и истата беше едногласно од 4 присутни со 4 гласови „за“, Комисијата му предлага на Советот оваа точка –редлог-Одлука да биде прифатена во целост. Одлуката предвидува седниците на Советот на Општина Прилеп да се пренесуваат во живо на Youtube каналот на Општина Прилеп. Снимањето и пренесувањето на седниците во живо да се врши исклучиво од страна на ЛС, притоа се исклучува можноста од снимање на неовластени лица и ова не се однесува на сите медиумски работници, кои што тоа го вршат во рамките на нивната професионална дејност. По завршувањето на пренесувањето во живо, истата ќе биде поставена на VEB страната на Општината и ќе биде достапна за секого. Благодарам.

**ДЕЈАН ПРОДАНОСКИ:**

Благодара. Повелете г-дине Костоски процедурално.

**МЕТОДИЈА КОСТОСКИ:**

Вака сте одлучиле нешто, сте дале некоја одлука, сега некое мало образложение што го нема овдека во одлукава, а тоа е како да бидат исклучени другата јавност да снима. Со одлука сакате да поништите или да ускратите закон. Во Законот за ЛС никаде не стои дека ЛС ќе го врши тоа. Во Деловникот стои дека може да се снима и на компакт диск, седниците се јавни и се води стенограм, но никаде не се исклучува никој од јавноста. Потоа не јасно колку време ќе бидат и колку време ќе стојат на тој Youtube канал снимките. Исто така не ни е јасно зошто тоа го правите и исклучувате дел од некои граѓански групи да не бидат во можност да ја следат седницата кога тие би посакале? И зошто сето ова ускратување на законот не ни е јасно? Сакам да ни биде објаснето зошто да се исклучуваат одредени групи да можат да го вршат тоа? Благодарам.

**ДЕЈАН ПРОДАНОСКИ:**

Ај ве молам беше процедурално, се јави, не ја отворивме темава!

**ДАРКО АНРЕЕСКИ:**

Пошто сум известител една секунда. Значи ова е зборот исклучиво подразбира дека само ЛС може да го врши снимањето, а инаку јас мислам дека не беше коректно на пример на последната седница, неовластени лица, непрофесионални... На место говорницата на пример се снимаше колешката, на пример, цело време беше во кадар во првиот ред. Значи на овој начин да се воведе ред и со тоа што е достапна седницата за секого, значи не мора да биде снимана од некого, секој може да си ја контролира и да си ја гледа.

**ДЕЈАН ПРОДАНОСКИ:**

Благодарам. Добро ајде процедурално беше. Сега отворам претрес по оваа точка?

Јас земам збор. Почитувани колеги на конститутивната седница, во моето обаќање кажав дека ќе се направат сите можности, односно ќе се створат услови за седниците да се пренесуваат во живо. Имавме на неколку седници непочитување на редот во Советот на Општина Прилеп. Наши колеги не го испочитуваа цел Совет и за да не се најдуваме во ситуации во кои што не сакаме да бидеме како Совет и за да го задржиме дигнитетот на Советот беше оставено да се снима, односно да се земаат снимки и често го цитирате законот. Начелото на јавност значи дека може да присуствуваат онака како што е утврдено со Деловникот за работа на Советот на Општина Прилеп со претходна најава на граѓани, коишто би сакале да учествуваат во работата, односно да ја следат работата на Советот, но никаде не е кажано дека таа може да биде снимана од неовластени лица, од присутни во салата, таква одредба нема. Меѓутоа, беше тоа што беше, еве сега се створија услови во онаа техничка можност која што ја има ЛС. На претходните седници најавив дека се работи на обезбедување на средства преку агенции, кои што даваат средства за развој на демократијата во ЛС. Еден негативен одговор добивме од Швајцарската амбасада дека за 2022 година немаат предвидено средства за ваква намена, меѓутоа тука стојат уште две организации. Сметам дека ако одиме по примерот на соседна Битола, добиле една сериозна сума на средства некаде околу 100.000 евра, тоа е 6.000.000 денари, кои ги искористиле за потребите на Советот. Купиле опрема, купиле камери, купиле ново озвучување за вака да не се мачиме и дополнителните средства имале можност нешто во интерес што е на Советот и на ЛС. Сметам дека во тој проект треба сериозно да се пристапи. Еве ги замолувам јавно од говорница вработените од јавната администрација да ги превземат сите понатамошни дејствија затоа што имаме допис дека во втора половина, односно крајот на мај, односно почетокот на јуни, еве првата половина можеби, ќе се распишат такви огласи, кои што ги нудат, најчесто тие се од ОН од Одделението за развој, кои што нудат средства за развој на демократијата овде во локалните средини и убеден сум дека ако добро сработиме проект, дека ќе ги обезбедиме тие средства и ќе се користат овде и ќе бидат и од корист на Советот и на ЛС. По однос на она што прашавте процедурално на веб страната на Општина Прилеп ќе си стојат седниците како и по примерот на другите општини, иако таму не е регулирано со одлука, како што ние носиме денеска, туку е така отпочнато со некој договор да се снимаат седниците и да стојат на страната. Еве ние еден чекор понапред одиме, донесовме одлука и во следниов период, односно со почетокот на наредната година ќе се разгледаат можностите и да се доработи Деловникот за работа на Советот на Општина Прилеп за да бидат заокружени правно или формално правноовие чекори коишто ги преземаме, а се однесуваат на пренос на седниците во живо.

Ви благодарам.

Дали уште некој друг од членовите на Советот се јавуваза збор? Повелете.

**МЕТОДИЈА КОСТОСКИ:**

Мојата забелешка околу оваа одлука е член 2. Сте напишале: „Пренесувањето и снимањето во живо на седниците на Совет на Општина Прилеп ќе го спроведува исклучиво ЛС“. А сега пријателот кажа дека тоа можат да го прават и новинарите, а за новинарите не е наведено. Исклучиво ЛС се подразбира дека само ЛС. Барам исправка тука да има.

**ДЕЈАН ПРОДАНОСКИ:**

Бидејќи седниците на Општина Прилеп се пренесувани јавно, сметам дека не е потребна исправка, затоа што и после завршувањето на емитувањето во живо ќе си бидат за гледање, односно за следење на јавноста.

Дали некој друг се јавува за збор по однос на оваа точка?

Бидејќи никој не се јавува за збор ги молам членовите на Советот да се изјаснат.

 Кој е „за“ усвојување на Одлука за пренесување во живо на седниците на Совет на Општина Прилеп?

 Кој е „против“, кој е „воздржан“?

24 членови на советот гласаа „за“ и 1 „воздржан“.

Констатирам дека со 24 гласови „за“ и 1 „воздржан“ Одлуката е усвоена.

Ве замолувам на направиме една кратка пауза од 2 – 3 минути додека не се среди со техниката.

(После паузата)

Почитувани колегисе извинувам бидејќи имаше малку технички проблеми со ова снимањево, продолжуваме со работа.

По **ВТОРАТА, ТРЕТАТА, ЧЕТВРТАТА, ПЕТТАТА, ШЕСТАТА, СЕДМАТА и ОСМАТА**  точка од дневниот ред: - Буџет на Општина Прилеп за 2022 година.

-Одлука за извршување на Буџетот на Општина Прилеп за 2022 година;

-Одлука за утвдување на вредност на бодот за платите на административни службеници, за 2022 година;

-Одлука за определување на висината на благајничкиот максимум;

-Програма за субвенционирање на Јавните Комунални Претпријатија основани од ЕЛС Општина Прилеп за 2022 година;

-Програма за субвенционирање на месечните трошоци за вода на социјално ранливи категории на граѓани за 2022 година; и

-Буџетски Календар на Општина Прилеп за 2022 година, ја молам г-ѓа Ирена Стејровска – Локвенец, претседател на Комисијата за финансирање и буџет да го поднесе Извештајот по однос на овие точки.

**ИРЕНА СТЕРЈОВСКА – ЛОКВЕНЕЦ:**

На одржаната Комисијата за финансирање и буџет првиот амандман се однесуваше за обезбедување на оброк за учениците од основните училишта. Од Секторот за финансии беше образложено дека нема потреба амандмански да се делува по однос овој предлог, затоа што можат да се искористат средства од Програмата за основно образование и во нареден период откако Одделението за општествени дејности ќе направи детална анализа и проценка за тоа колку средства се потребни за да може да се задоволат потребите на учениците со ладен оброк, ќе биде и тоа регулирано. Значи нема потреба амандмански да се делува сега, иако признаваме дека оваа идеа е добра.

Вториот амандман, кој што се однесуваше за одобрување на средства за возило за против-пожарна заштита е одбиен и третиот предлог, односно амандман, кој што се однесуваше за субвенционирање на млади лица на сопствени бизниси на млади лица до 29 години исто така во овој момент се одбива. Благодарам.

**ДЕЈАН ПРОДАНОСКИ:**

Благодарам. Отворам претрес по овие точки. Почитуван градоначалник повелете.

**БОРЧЕ ЈОВЧЕСКИ:**

Почитуван претседател на Совет, почитувани советници, почитувани директори на јавни претпријатија, представници на медиуми и гости,

 Согласно законските овластувања и надлежности во својство на предлагач ви го доставувам Предлог-Буџетот на Општина Прилеп за 2022 година на ваше понатамошно разгледување и усвојување. Правна рамка од која што се водеввме при изготвување на Предлог-Буџетот на Општина Прилеп се Законот за буџетите, Законот за финансирање на ЕЛС, додека појдовна основа за утврдување на буџетските лимити по билансот на приходи и расходи се следните: Анализа на остварувањето на приходите на приходната стапка на буџетот за 2018 и 2019 година и 2020 година, согласно на Законот за финансирање на единиците на ЛС и анализата на периодот јануари – ноември 2021 година. Фискално прилагодување, кое ќе резултира со одржување на буџетска рамнотежа во текот на целата фискална година. Проектирање и остварување на оптимално ниво на приходи, проектирање на расходи, кои ќе обезбедат рационално и наменско користење на средствата и натамошно зајакнување на контролата на потрошувачката на буџетските средства. Вкупниот приход за Предлог-Буџетот за 2022 година се проектира на 1.411.882.000 денари, приближно една милијарда значи и 420 милиони денари, што во споредба со Буџетот за 2021 година бележат пад за 11,22 % и се планира да се остварат во следните категории на приходи: Најголемо е учеството од дотациите со планиран вкупен износ 761,8 милиони денари, даночните приходи со 249,2 милиони денари, капиталните пориходи со 138,8 милиони денари, неданочните приходи со 93,4 милиони денари, трансферите со 130,8 милиони денари и приходи од донации со учество од 34,2 милиони денари. Пренесени вишоци депозит со 3,5 милиони денари. Приходите на Основниот Буџет за 2022 година, кои што се проектирани во износ од 528 милиони денари во споредба со Буџетот за 2021 година со Ребалансот проектиран на износ од 634 милиони денари покажуваат намалување за 206 милиони денари, односно 16,7 %. Планираните приходи во билансот на приходи на Основниот Буџет се базираат врз приходите по основ на даноците од персоналниот данок во планиран износ од 15 милиони денари, даноците на имот во планиран износ од 95,5 милиони денари, кои ги базираме врз основа на данокот на промет на невижности и права и данокот на облог, данок на имот од правни и физички лица. Даноците од специфични услуги во планиран износ од 125,6 милиони денари, базирани врз надоместокот за уредување на градежното земјиште, комуналната такса за одржување на јавното осветлување, комуналната такса за фирмарина, комуналната такса за користење на простор пред деловни простории. Такси за користење и дозволи за вршење дејност во планиран износ од 12,9 милиони денари, кој го базираме врз надоместокот за одржување на јавна чистота. Неоданочените приходи во планиран износ од 9,2 милиони денари, кој го базираме врз административните такси за списи и дејствија кај органите на Општината, премиите од каско осигурување, неданочните приходи и приходите од закупнина на општинскиот имот. Капиталните приходи во планиран износ од 138,8 милиони денари, кој го базираме врз приходите од приходи од продажба на градежно неизградено земјиште, приходи од продажба на општински имот, приходи од концесиски надоместоци, надоместок на утврдување на правен статус на бесправно изградени објекти и приходи од закуп на земјоделско земјиште. Трансфери и донации во планиран износ од 130,8 милиони денари, кој го базираме на дотација на Општината од приходот од ДДВ, трансвери од ЈП за патишта од Република Македонија и трансфери од Агенцијата за финансиска поддршка во земјоделието и руралниот развој. Факт е дека при проектирањето на Буџетот не се раководевме од постојните даночни оптоварувања, туку е резултат од напорите што ќе ги прави општинската администрација преку зголемено ангажирање да оствари оптимално ниво, а притоа планираните приходи не представуваат дополнително даночно задолжување за даночните обврзници. Врз основа на овие предпоставки ја базираме проекцијата на приходи на Основниот Буџет за 2022 година при што цениме дека е реален и остварлив. Вкупните расходи во Предлог-Буџетот на Општина Прилеп за 2022 година се проектираат на 1.411.882.000 денари, каде што во споредба со Буџетот на 2021 година, опаѓа за 11,22 %. Билансот на расходи од Основниот Буџет за 2022 година проектиран е во износ од 528.000.000 денари. Основниот Буџет за 2022 година има развоен карактер. При планирањето на капиталните програми и проекти направена е максимална диверзификација на капиталните расходи со цел и вкорпорирање на голем број на предлози и барања на месните, урбаните заедници, невладиниот сектор и бизнис секторот. Капиталните проекти и програми на кои им даваме приоритет во Буџетот за 2022 година се следните: 124 милиони денари наменети за изградба и реконструкција на улици и локални патишта на територијата на Општина Прилеп, изградба и реконструкција на тротоари и пешсачки патеки, зимско одржување и заштита и за одржување на хоризонтална и вертикална сигнализација на патиштата на територијата на Општина Прилеп, 44,4 милиони денари за изградба на градинка во Населба „Точила“, 12 милиони денари за одржување на јавната чистота, 35,8 милиони денари наменети се за изградба, реконструкција и одржување на јавното осветлување и трошоци за потрошена електрична енергија. 26 милиони денари наменети се за урбанистичко планирање, 7,5 милиони денари за набавката за градски превоз, 13,6 милиони денари за изградба на системи за водоснабдување, фекална и атмосферска канализација. 5,3 милиони денари за изработка на проектна документација од нискоградба и високоградба за потребите на општината, 6 милиони денари за завршени работи на градскиот стадион. Во Буџетот за 2022 година извршивме алокација на средства за борба против загадувањето на животната средина и амбиенталниот воздух во износ од 5 милиони денари, со кои ќе субвенционираме набавка на инвентер клими за греење на домаќинствата и набавката ќе се реализира преку средства од Советот на Општината. За поддршка на спортот и физичката култура планирани се 5 милиони денари. За поддршка на културните манифестации се 4,5 милиони денари. Буџетската поддршка за финансиската стабилност и ликвидност на јавните комунални претпријатија е во вкупен износ од 80,2 милиони денари од кои за субвенционирање на годишните оперативни планови на ЈП за ПУП, ЈКП „Комуналец“, ЈКП „Пазари“ поланирани се 71,4 милиони денари. За поддршка на годишните инвестициони програми на ЈКП „Комуналец“, ЈП за ПУП планирани се 8,8 милиони денари. Со реализирањето на капиталните расходи од Буџетот за 2022 година во бизнис секторот ќе бидат вратени приближно 3,3 милиони евра што според нас ќе биде дополнителен импулс за заживување на локалната економија. Со сите овие зафати во комуналната инфраструктура правиме напори да се подобри квалитетот на живеење во нашата општина, а граѓаните како даночни обврзници да го почувствуваат бенефитот од редовното плаќање на даноците а имот и комуналните такси, односно да ја почувствуваат Локалната самоуправа како нивни сервис.

**ДЕЈАН ПРОДАНОСКИ:**

Благодарам, повелете г-дине Китаноски.

**АЛЕКСАНДАР КИТАНОСКИ:**

Почитуван претседател на Совет, почитувани колеги советници, почитувани гости,

Разгледувајќи го Буџетот за 2022 година може да се заклучи дека истиот не е развоен. Во минатиот период од страна на дел од сегашното владеачко мнозинство во Советот бевме цело времеобвинувани дека од Буџетот се користат премногу средства за привремени вработувања и дека во Општинта има превработеност. Се работи за дискуии од сегашново мнозинство, каде бевте член и вие почитуван Градоначалник од предходниот состав. Но, сепак со овие 12 милиони денари кои ги планирате во буџетот за привремени вработувања докажувате дека само пред 3 месеци во овие расходи имавте друго мислење и од оваа иста говорница, колегите зборуваа дека општината е во долгови, а во расходниот дел гледаме дека има и огромен број на ставки кои се непродуктивни трошоци како набавка на софтвер, информатичка опрема и слично. Исто така би Ве запрашал и дали во текот на овој месец се ангажирани дваесетина лица во Општината со договор, а посебно би напоменал за непотизмот за вработувањата на сопругите на некои од директорите од јавните претпријатија во општинската администрација. За еден месец сопругот, директор на јавно претпријатие, а неговата сопруга вработена во Општина Прилеп. Браво, вероватно и ова е дел од предизборната прогама, која ја ветивте пред граѓаните на Општина Прилеп. Нема ништо од ветените проекти за 3 катни гаражи, доизградба на кружни текови, реконструкција на влезовите во градот, изградба на затворен пливачки базен, кој го тргнавте како развојна програма, а за истиот е завршена цела постапка и дојдено е до фаза за објавување на тендер. А ако би ги наведувал сите ваши ветени клучни проекти од вашата предизборна програма, би ми требале сигурно трисетина минути, но за жал нема ништо од тоа. Од првите топ 3 проекти од вашата програма, кои ќе се реализирале во првите 100 дена, а тоа беа ветените проекти: Реконструкција на плоштад „Александрија“, реконструкција на постојни фонтани, обновување на постојните дрвореди во градов со садење на нови садници и зеленило, не видовме ништо. Во изминатиот период видовме само замена на неколку квадрати на бекатон плочки околу камениот зид со едно популистичко кафе утринско со вработените од ЈКП „Комуналец“. Почитувани советници како владеачка партија ги излажавте прилепчани. Многу ветувавте, а уште од старт нема ништо на повидок од вашите предизборни ветувања во Буџетот на Општина Прилеп за 2022 година. Од овие причини, како член на Совет заедно со колегите од советничката група поднесовме неколку амандмани меѓу кои, едниот јас сега ќе го образложам, со кој износот за привремени вработувања од 12 милиони денари ќе се намали на 4 милиони денари, а средствата од 8 милиони денари да се алкоцираат во Програма А00 Совет на Општина, конто 464990 други трансфери, со кои ќе се овозможи субвенциониурање на учениците од I-во до V-то одделение во износ од по еден топол оброк на 2500 ученици, кои би биле опфатени со оваа мерка. Со оглед на тоа што ова беше и наше предизборно ветување. Вероватно го има и во вашата програма, верувам дека овој предлог-амандман сите членови на Совет ќе го изгласаме. Ова е во интерес и на учениците, а и на родителите од нашиот град. Ви благодарам. И уште едно прашање ако може до претседателот. Каква ќе биде практиката (сега оваа седница е за буџет) во однос на советничките прашања кон директорите на јавните прашања и кон градоначалникот? Дали ќе продолжи праксата на секоја седница на Совет да поставуваме советнички прашања или ќе имаме посебна седница за советнички прашања. Ви благодарам.

**ДЕЈАН ПРОДАНОСКИ:**

Ви благодарам, ако дозволите... само кратко се извинувам градоначалник. За наредната седница ќе ја разгледаме и ќе ја утврдиме Програмата за работа на Советот. Ќе се договориме со координаторите на советничките групи како би функционирале во иднина, иако сметам дека праксата беше добра на секоја седница да има советничко прашање да се постави и ако има одговор од представниците на ЈКП да се добие одговор, а ако не како што во пракса беше во рок од 10 дена да се добие одговор. Тоа не е исфрлена можноста и да имаме на одреден период да се договориме за седница која што би била конкретна само за советнички прашања. Меѓутоа, оставам простор после Нова година, после празниците да се видиме и да утврдиме она што значи Програма на Советот на Општина Прилеп. Повелете Градоначалник.

**БОРЧЕ ЈОВЧЕСКИ:**

Бев прозиван, г-дине Китаноски дали знаете дека работните обврски во кои спаѓаат тековните обврски, долгорочните обврски и обврските по договори за јавни набавки се во износ од 292.562.164 денари. Тоа го наследивме ние. Предходната ЛС го направи овој долг, којшто индиректно ни го диктира буџетот за оваа година. Тврдам дека оваа година овој буџет е развоен. Ова го наследивме и верувајте дека импликации постојат во формирањето на новиов буџет. Во врска со вработувањата во август намерно или ненамерно е промашен планот – програма за вработување. Ние имаме обврска сиот застој во урбанизам со издавање, односно неиздавање на легализации да го надополниме со соодветен кадар и персонал, каде што дури некои волонтерски пристапуваа со препораки и давање инструкции се во интерес на граѓаните да тргне нешто со општината. Вие знаете колку на прсти се бројат одобрени легализации и дозволи за градење. Тоа е срам на една општина, да не кажам на Општина Прилеп. Сето друго во смисла на критика дека во стоте дена немаме покажано, ќе излезете и самите ќе се уверите, а додека нашиот четиригодишен мандат сигурно ќе ги реализираме сите проекти, коишто беа во нашата програма. Премногу е рано за да критикувате. Благодарам.

**ДЕЈАН ПРОДАНОСКИ:**

Ви благодарам, реплика г-дин Китаноски.

**АЛЕКСАНДАР КИТАНОСКИ:**

Околу наследениот долг, кој цело време го спомнувате од оваа говорница и преку пресови, сигурно не се работи за износ од околу 5 милиони евра бидејќи тие се идни доспеани обврски, али сигурно во наредниот период ќе има и идни приходи. Затоа не може така да разговараме дека Општината е оставена во долг од 5 милиони евра. Со состојба на 27-ми Октомври или на 26-ти Октомври на денот на примо-предавањето според моја информација Општината имала доспеани, а не подмирени обврски околу 27 милиони денари, тоа е нешто околу 450.000 евра, не се толкави долговите на Општина Прилеп, а секако доколку сте свесни вие како што зборувате, ако е во долгови Општината, тогаш не ја гледам смислата да трошите 200.000 евра за привремени вработувања во Општината, за истото што она пред 3 месеци вие не критикувавте. Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Звездакоски.

**ДРАГЕ ЗВЕЗДОСКИ:**

Почитуван претседателе на Совет, почитувани советници, почитуван градоначалник, почитувани представници на ЈКП,

Буџетот за 2022 година е детерминиран од неколку фактори: максималниот износ на сопствени приходи, определен на тригодишен просек зголемен за 30 %, кој што е податок составен од Насоките за Бџетот 2022 година од Министерството за финансии изнесува 408.000.000 денари. Кон тој износ се додаваат уште од трансферот од ДДВ за 2022 година кој што е во износ од 97.000.371 денар. Кон ваквиот максимален износ се додаваат обезбедените средства по договори за реализација на проекти меѓу Општината и централните органи на власт, агенциите, институциите и фондовите. На таков начин дојдено е на приходи а Основен Буџет од 528.000.000 денари вклучувајќи 6.000.000 денари проект преку Министерството за ЛС за набавка на возило за комунален отпад и реализацијата на Проектот за изработка на детални урбанистички планови за 30 населени места со Агенцијата за финансиска поддршка во земјоделието и руралниот развој во износ од 18.484.000 денари, кој што период се реализира во изминатиов период и треба да финишира со исплата на обврските кон изведувачот и „Инпума“ од Скопје во текот на идната година. Кога ќе ја погледнеме структурата и висината на Буџетот со 2021 година, односно овој што се извршува во оваа тековна година, која што е при крај, нема големи разлики, единствена разликата е од дваесетина милиони денари од причини што на приходната страна на Буџетот за 2021 година беа планирани депозит, односно користење на вишок на средства од предходна година во износ од 20.000.000 денари. На расходната страна разликата во структурата на расходите е на штета на капиталните расходи бидејќи во иницијалниот буџет за 2021 година беа планирани 254.000.000 денари капитални расходи, а сега се 207.000.000 денари од следните причини: Во Буџетот за 2021 година беа планирани тековни субвенции за субвенционирање на ЈКП во износ од 37.000.000 денари, од кои што 30.000.000 денари беа за ЈКП „Комуналец“, 4.000.000 беа за јавниот превоз кон ЈП за ПУП и 3.000.000 денари кон ЈКП „Пазари“. Со Ребалансот на Буџетот кој што следеше во месец август, беа дообезбедени уште 24.000.000 денари за „Комуналец“, односно на ниво испланиравме уште 54.000.000 денари и кон ЈП за ПУП го зголемивме на 6.000.000 денари со Ребалансот и со Одлкуката која што овдека следеше пред некои си дваесетина дена дополнителни 1.500.000 денари. Значи планираните субвенции во Буџетот за 2022 година се на штета на капиталните расходи. Ако се види разликата по програми ќе се види големата е разликата воопшто како што кажавме посебно во Програмата изградба на локални патишта и улици разликата е од некои си дваесетина милиони денари од иницијалниот буџет, кои што се однесуваат на реализирање, односно на исплата на веќе во буџетот констатираните обврски кон изведувачот на работите на локалниот пат Прилепец – Волково – Манастир „Св. Никола“ во износ од 18,3 милиони денари, кои што на изведувачот не му беа исплатени од причини што трансферот не се изврши во минатата година, односно трансферот од Агенцијата за финансиска поддршка беше во текот на месец февруари 2021 година. Значи во однос на забелешката на советникот кај капиталните расходи, тоа е. Инаку да спомнам само неколку податоци, кои што ќе бидат во интерес на вас советниците. Оваа година вкупната поддршка финансиска за ЈКП е во износ од 91,2 милиони денари или 15,2 % од вкупните тековни приходи на Основниот Буџет, оствари во периодот меѓу 1-ви Јануари и 27-ми Декември. Од тука може да се заклучи плус уште една работа ЈКП „Комуналец“ и ЈК за ПУП по основ на комунални такси за јавна чистота и за користење на простор за паркирање должат неуплатени приходи кон општинскиот буџет од 15 милиони денари. Тоа доволно кажува во каква состојба се најдуваат ЈКП и покрај силната финансиска поддршка од буџетот и понатаму во Буџетот за 2022 година, представуваат значајно оптеретување на расходната страна. Во однос на времените вработувања, односно на непродуктивните трошоци ние имаме обврска бидејќи немаме доволно пожарникари вработени во ПП ТПЕ и оваа година каде надоместокот за времено ангажираните пожарникари е во износ некаде од над 5 милиони денари, така да од оние 12 милиони денари, еден значителен дел ќе оди за исплата на платите и надоместоците за времено ангажираните пожарникари кои што треба да ја пополнат половично, да речам еден дел упразнета ПП единица. Во однос на амандманите кои се составен дел на Буџетот од Секторот за финансиски прашања доведуваат до одредена корекција на приходната страна на Буџетот, односно Основниот Буџет со првите два амандмани се проширува односно се зголемува приходниот дел за 1.218.000 денари, кои што се распределуваат на соодветните расходни конта, додека третиот амандман не предизвикува зголемување во билансот на расходи, односно се врши само прераспределба односно реалокација на капиталните во тековни субвенци во ЈП за ПУП. И четвртиот амандман е да речам изнуден заради нереализирање на веќе дадената согласност и спроведениот тендер за јавна набавка за реконструкција на котларата во СОУ Гимназија „Мирче Ацев“ кое што моравме да ги обезбедиме средствата во последен момент затоа што нема да бидат исплатени. Значи тие се 4 амандмани, додека амандманите кои што беа доставени од Советничката група на СДСМ ги разгледавме вчера на седницата на Советот на Комисијата, пардон и констариавме следното: Првиот амандман, кој што и сега советникот Китаноски го повтори за обезбедување на ладен оброк за учениците од прво до петто одделение, јас имав контат при изработката на Буџетов за 2022 година со одделението за општествени дејности и со пренесените вишоци на приходи од основното образование во делот на Буџетот од дотации, кои што јас очекував дека ќе бидат над 40 милиони денари со Одлука, која што овој Совет ќе ја усвои во текот на буџетската 2022 година, ќе бидат обезбедени потребните средства за обезбедување на ладен оброк за учениците од прво до петто одделение. Ви благодарам.

**ДЕЈАН ПРОДАНОСКИ:**

Благодарам Повелете г-дие Ѓорѓиоски.

**АЛЕКСАНДАР ЃОРЃИОСКИ:**

Почитуван градоначалник, почитуван претседател на Совет, почитувани колеги советници, почитувани гости, почитувани медиуми,

Пред некои си дваесетина дена како предлог на Буџет на Општина Прилеп добивме еден Предлог-Буџет за 2022 година, кој што според кажувањата на градоначалникот Јовчески е развоен буџет. Она што колегата Китаноски го кажа, кое и јас сега го тврдам од оваа говорница е дека тој буџет е се, само не е развоен. Во него постојат две развојни програми како што кажа и колегата Китаноски, односно реконструкција на дел од прилепската чаршија и изградба на водоводот во населеното место Канатларци. Она што и колегата Китаноски го кажа, тој капитален проект што вие го нарекувате изградбата на водоводот во село Канатларци е тековна работа, која што Општината Прилеп мора да им ја приушти на граѓаните на Општина Прилеп. Од она што го имав во излагањето на првата седница на Општина Прилеп, во делот на излагањето на развојните програми и тогаш потенцирав дека во предизборната кампања а ВМРО – ДПМНЕ и на кандидатот за градоначалник Борче Јовчески беа истакнати 23 капитални проекти, од кои што и тогаш поминавме само два, а и денес во Буџетот што го добиваме како предлог има само два развојни проекти за Општина Прилеп. Според ваквата диамика овие 23 проекти до крајот на овој мандат до 2025 година нема теоретска шанса да се остварат. Од страна а делот од Советничката група на ВМРО – ДПМНЕ бевме напаѓани како политичка партија за користење на големи средства за големи привремени вработувања кои што и денеска ги има во овој Предлог-Буџет. Преку 3 амандмани ние побаравме дел од средствата во Буџетот на општина Прилеп да се алоцираат за други намени. Два од тие три амандмани, кои што ние денеска ги предлагаме пред Советот на Општина Прилеп, а кои што беа од страна на Комисијата за финансирање и Буџет отфрлени се точно алокација на тие 12 милиони денари од привремени вработувања за 2022 година и тие средства да бидат пренаменети за други намени. Сега ќе ви ги прочитам трите амандмани, кои што ние како Советничка група на СДСМ и коалицијата ги предлагаме, а бараме од Советот на Општина Прилеп уште еднаш без разлика на мислењето на Комисијата за финансирање и буџет да ги гласа.

Амандман бр. 1. Во делот на Буџетот на расходи во подпрограми се предлагаат следите измени: Билансот на расходи во Програмата Е00 – општинска администрација расходно конто 427110 – привремени вработувања за 2022 година се наменети 12.000.000 денари и со овј амандман овој износ се намалува на 4.000.000 денари, односно во Програмата А00 – Совет на Општина во билансот на рсходи да се алоцираат средства во износ од 8.000.000 денари на ставката 464 разни трансфери конто 464690 – други трансфери. Со овј предлог-амандман ќе се обезбеди субвенционирање на учениците со ладен оброк, односно опфат на учениците од прво до петто одделение во сите осовни училишта на територија на Општина Прилеп. Ова е предизборно ветување кое што го даде и СДСМ како партија, но и ВМРО – ДПМНЕ.

Амандман бр. 2. Билансот на расходи во Програмата ЕА0 – капитални трошоци на Општината конто 485230 – компјутерски софтвери планирани се средства од 1.000.000 денари за 2022 година со амандман износот се намалува на 350.000 денари и конто 486190 – купување на други возила, планирани се средства од 6.000.000 денари и се намалува на 4,7 милиони денари. Овој предлог-амандман е за потреба на противпожарната единица Прилеп, да се набават 3 теренски возила, кои што ќе бидат од нужна потреба за извршување на работите на противпожарната единица Прилеп.

И Амандман бр. 3. Во кој што очекувам поддршка и од младите советници на ВМРО – ДПМНЕ бидејќи се однесува на млади лица на територија на Општина Прилеп. Биланс на расходи во Програма Е00 – Општинска администрација, расходно конто 427110 – привремени вработувања за 2022 година од 12 милиони со овој амандман се намалува на 8.000.000 денари, односно 4.000.000 денари. Советничката група на СДСМ и коалицијата бара да се пренаменат за 100 млади предприемачи до 29 години со еднократна финансиска помош од 45.000 денари при отпочнување на сопствен бизнис. Ова се трите амандмани, кои што СДСМ и коалицијата ги предлагаат до Советот на Општина Прилеп на повторно гласање бидејќи сметаме дека со дел од овие амандмани се олеснува животот на сите граѓани во Општина Прилеп, а не да се користат парите за привремени вработувања, кои што ќе ги користат само одреден дел од граѓаните.

Во другиот дел од моето обраќање сакам да се навратам уште еднаш на развојноста на Буџетот. Значи во она што е Програма на ВМРО – ДПМНЕ стојат катни гаражи. Во Буџетот на Општина Прилеп јас стварно никаде не гледам дека се предвидени пари за катни гаражи, а ветени беа две. Кружни текови 4, поточно ветени кружни текови во Програмата на ВМРО – ДПМНЕ, кои што ни во развојните програми, па ни во Буџетот на Општина Прилеп за 2022 година никаде не се предвидени. Парк за миленици, кој исто така е предвиден во Програмата на ВМРО – ДПМНЕ, а никаде го нема во Буџетот на Општина Прилеп. И она што исто така во Програмата на ВМРО – ДПМНЕ, за кое средства беа предвидени од страна на СДСМ во Буџетот на Општина Прилеп, а тоа е затворен базен, кој што прилепчани и те како го очекуваат. Овие се работи кои се ветени пред граѓаните на Општина Прилеп, овие се работи за кои што е добиена поддршка за водење на градот во наредните 4 години, али од ветување до реализација има многу голема разлика. Сакам да прашам и последно за главното ветување кое што одекна најмногу во Програмата на ВМРО – ДПМНЕ, а тоа е намалување на цената на водата за прилепчани, кое што исто така досега нема ни трага ни глас. Ви благодарам.

**ДЕЈАН ПРОДАНОСКИ:**

Ви благодарам г-дине Ѓорѓиоски. Г-дине Ржаникоски повелете имате збор.

**ТРАЈЧЕ РЖАНИКОСКИ:**

Почитуван претседател на Совет, почитувани советници, почитувани раководители на јавни претпријатија, почитувани медиуми,

Прво крај е на оваа година, да ви ја честитам Новата година, успешна работа, здравје и бериќет. Сега сакам да продискутираме малку околку развојните програми во Буџетот за оваа година. Три се ставени тука, улцата кај пазарот, односно кај училиштето „Кочо Рацин“. Често се споменува водоводот во Канарларци и градинката во „Точила“. Дали водоводот во Канатларци е капитала инвестиција или не, ќе одговорам дека 2020 година 13-ти Јули, поранешниот градоначалник колегата Јованоски изјави дека 25 годишната сага на жителите на Канатларци е завршена. Од тогаш почнува нормално водоснабдување. После две години јас како и поранешен советник гледам дека овај повеќесериски проблем е решен и треба да направиме цевковод во должина од 4 километри и 800 метри од населеното место Мусинци до населеното место Канатларци. Ако е логично ова да се направи во еден акт, зошто тогаш Општината не го направила во предходните 2 години? Друга работа. Градинката во „Точила“ требаше да се изгради за 7 месеци, вчера добивме информација на 13-ти Декември е прекинат Договорот за градба и престаната е работата на цела градинка. Двата проекти, со оглед дека се во подолг период на тапет скоро 10 години, треба да се реализираат како најнеопходни. Прво жителите на населеното место Канатларци очекуваат да имаат вода за пиење и техничка вода и најголем дел од жителите сами го решаваат тој проблем. Другата работа, градинката е неопходна затоа што таа тема градинка стои два мандати, а сега ова е трет мандат. Ако бројот на новородени споредено со 2017 – 2020 година е намален за 130, ако чекаме уште 4 години би дошле до 250 колку што е капацитетот од градинката, кој што е 252 деца. Јас го охрабрувам градоначалникот Јовчески доследно да се почитуваат договорите за градежни работници, да ги реализира овие проекти. Очекувам овој мандат овие проекти да се завршат и како Совет да не покани на отворањето на градинката и пуштањето на цевководот во селото Канатларци. Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Звездакоски.

**ДРАГЕ ЗВЕЗДАКОСКИ:**

Во дискусијата и на претходниот советник Китаноски и на вториот нека извини не му го знам презимето, лично го знам, меѓутоа на презимето не се сеќавам. Ги зпомнаа обврските, тој записник, тој извештај за финансиската состојба на 26.10.2021 година е изготвен од Секторот за финансиски прашања, значи од мене и од 4 мои колешки. Зад овој извештај стојам јас со сиот свој интегритет. И овие податоци внесени во овој извештај се точни и нема бегање од сето тоа. Што пишува во тој извештај ќе ви прочитам само неколку работи. Тековни обврски, што влегува во тековни обврски и колкави се. Тековни обврски кон добавувачи, кои што се прокнижени во книговодствената евиденција 27.896.287 денари, пристигнати непрокнижани ситуации затоа што не беа одобрени од надзор и од градоначалникот, четврта ситуација кон „Кма елмонт“ за зимско одржување од 2.798.754 денари, втора и завршна ситуација од вториот договор со „Стејтон градба“ за мостот на градска река на ул.„Трајко Николоски“ од 531.000 денари. Пристигнати непрокнижени фактури во книговодствена евиденција од причини што се набавувани стоки и услуги надвор од договорениот износ по договор за јавни набавки, односно прогиен е плафонот договорен со договор за јавни набавки од „Филаделфија“ ДООЕЛ 88.264, „Пуцко петрол“ 86.948, „Крин КГ“, „Оптимум“ во вкупен износ од 970.656 денари. Или вкупно тековни обврски, кои што ги имавме прокнижано, дел книговодствена евиденција која што не беше прокнижана беше кај нас 32.196.197 денари. Кон овој износ ги додаваме долгорочните обврски по кредитот под заемот со Светска банка за влезот од „ЛУК оил“ зад „Солидност“ по првата кредитна линија од 2.196.732 и втората кредитна линија од 21.733.821, вкупно обврски по кредити 23.570.550 денари. Со изведувачот „Стејтон градба“ направена јавна набавка, избран како најповолен понудувач за изградба на градинката во населба „Точила“ во вкупен износ од 133.267.179 денари. За ова година согласно на условите од договорот Општина Прилеп требаше да исплати 44.423.000 денари, односно плаќањето беше на 3 еднакви годишни рати. Денеска сме 29-ти Декември. А во книговодствената евиденција во Секторот за финансиски прашања пристигната е прва времена ситуација во износ од 20.336.000 денари. Во очекување е втора времена ситуација која што незнам во кој износ би бил, меѓутоа до денес, последен ден затвора трезорот, плаќањата завршуваат денес, ние како Општина должиме, односно ја немаме исплатено договорената сума од 44 милиони денари, која што ќе биде префрлена во Буџетот и ќе го терети буџетот, овој буџет што денес го разгледувате. Притоа обврската за 2022-2023 година за градинката се уште 88.844.000 денари, кога на тој износ ќе му ги додадеме и кредитните обврски од двете кредитни линии од подзаемот со Светска банка од 23.570.000 денари, дојдуваме до долгорочни обврски од 112.41.339 денари. Преземени договори за јавни набавки за кои што на 26.10. немаше пристигнато фактури ситуации и друга документација за исплата 147.950.128 денари. Ризици по буџетот кои што се нотирани во овој извештај, утужено побарување од „Стентон градба“ за 4-та времена ситуација по првиот договор за изградба на мостот на река на ул.„Трајко Николоски“ во износ од 6.138.000 денари, кои што се извршни во минатата година и заедно со трошоците во постапка станаа 6.750.000 денари. Нотирани се во извештајот и обврски побарувања утужени побарувања од работен однос од вработените во Против пожарната територијална единица, кои што во изминатиов месец се извршија во износ од 2.000.450 денари. Значи обврски надвор од книговодствена евиденција извршени чии ризици по буџетот, кои што очекуваме дека ќе легнат во буџетот за наредна година се извршија во износ 9,2 милиони денари. Притоа имајќи ги во предвид сите овие обврски, кои што го прават неизвесно функционирањето на Буџетот, односно на Општината Прилеп и доведување во прашљање е извршувањето на обврските по програми за субенционирање по програми на јавни претпријатија, продолжување на капиталниот проект „Градинка“ со неговата исплата. Перманентно јас како раководител во Секторот ова искуство што го имам обично 4 клучни приходи на приходната страна на буџетот години со ред ги планираме во висок износ, а на крајот на годината ги остваруваме во симболичен износ. Имено, само податок ќе ви кажам дека најголемото учество на приходите на приходната страна се надоместокот за уредување на градежно земјиште, продажбата на општински имот на земјиште во сопственост на државата и легализацијата. Само еден податок колку ги остваруваме и колку сериозно му пристапуваме на така планираните приходи. За изминатите 4 години, продажба на градежно земјиште планирани во четирите годишни буџети тие се 122.000.000 денари, реализирани се 5,7 милиони денари заклучно со денешен ден значи 1018-2019-2020-2021 година. 144 милиони денари се во четирите буџети планирани надоместок за уредување на градежно земјиште. Реализирани се за 4 години 34 милиони, односно околу 30 %. Продажба на општински имот нереално планиран оваа година беше во Буџетот 60.000.000 денари, ние не успеавме да ја довршиме доградбата на тој подтрибински деловен простор и не инкасиравме ниту еден денар. Тоа е значителен приход и истиот е пренесен за остварување во идната година. Доколку се остварат предвидувањата на Секторот за урбанизам дека со дополнителните обезбедени средства во Буџетот во висина од 6.000.000 денари за завршни работи на поттрибинскиот деловен простор и ако успееме да го ставиме во функција тој деловен простор и го продадеме, би инкасирале дел, барем најголем дел од оние 60 милиони денари. Доколку го промашиме значи тоа е ризик по Буџетот. Инаку, само да кажам и за Развојната програма базент која што беше спомната овдека. Значи за реализацијата на базенот како раководител на Секторот за финансиски прашања бев вклучен во сите тие активности. Прво беше внесена во Буџетот како Развојна програма, меѓутоа, кога стигна финалната верзија на Проектот изработена од ЈП за ПУП од 140 милиони се покачи цената на 204 милиони проектна цена, односно за нешто над 60 милиони денари. Финансиската конструкција за тој капитален проект ја разгледувавме во Секторот за финансиски прашања, бев лично вклучен и јас и побаравме и кредитирање за реализирање на тој проект со финансирање преку кредитирање со комерционалните банки, меѓутоа, податоците, анализите кажуваа дека дополнителното оптеретување на Буџетот во наредните 5 или 8 години колку што требаше да трае тој амортизационен период, ваквата висина на приходите на Буџетот што реално се реализира, не она што го планираме, не можеше да го здржи, односно после тратата, четвртата година ќе дојдеше и до кратење и на така редуцираните капитални расходи во Буџетот. Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Герамитичиоски имате збор.

**ДАРКО ГЕРАМИТЧИОСКИ:**

Почитуван градоначалник, почитуван претседател на Советот, почитувани колеги советници, почитувани присутни,

Заради обемот на дневниот ред ќе се обидам и во интерес на времето што е можно пократко и попрецизно да го пренесам мојот впечаток и став за Буџетот за наредната 2022 година и изнесенето на оваа тема на денешната седница. Без намера безпредметно да критикувам и да се повторувам со останатите, како избран представник на граѓаните чувствувам обврска да се обдам да добијам одговор на прашања кои ја засегаат јавноста, а особено оние кои ви ја пружија довербата и гласаа за вашата Програма со која им ветивте конкретни проекти. Во репликата кон колегата Китаноски зборувавте за долговите кои сте ги наследиле, алудирајќи на тешката финансиска состојба која ја затекнавте во Општината. Па да ве прашам врз основа на кои финансиски податоци и параметри за обврските, приходите и расходите на Општината ја изготвувавте вашата предизборна програма и дали воопшто користевте такви податоци? Или полесно беше секојдневно да се рекламирате со ветувања за големи и звучни капитални проекти за кои потсетија и моите колеги, меѓу кои и најзвучни беа намалените сметки на вода, доизградбата на фабриката за отпад, затворениот пливачки базен, монтажните катни гаражи, реконструкцијата на влезовите и ред други. Бидејќи очигледно нема да остварите ниту еден од овие проекти, барем не во наредната година.

**ДЕЈАН ПРОДАНОСКИ:**

Повелете г-дине Мариноски имате збор.

**НИКОЛА МОМИРОСКИ:**

Почитуван градоначалник, почитувани присутни,

Имајќи во предвид дека не се поминати првите 100 дена од раководењето на Градоначалникот на Општина Прилеп, јас во ова мое обраќање нема да поставам прашање до предлагачот почитувајќи го тоа правило. Но, ќе дадам краток преглед на некои од ставките на Буџетот на Општина Прилеп и малку пореална слика на она што во наредната година се планира да се прави со парите на граѓаните. Најпрвин ќе започнам со расходната страна на Буџетот. Првата ставка А00 во делот – плати и надоместоци предвидени за работата на Советот на Општина Прилеп јас ќе бидам сурово искрен и ќе кажам дека не ја гледам причината за исплата на вака високи надоместоци, кога половината од советниците овде присутни се дојдени само да ~~менуваат~~ (аминуваат) одредени одлуки и не се впуштаат во материјални расправи по предложените точки на дневен ред. Жалам што законодавецот предвидел ваква формула за пресметување на овие надоместоци со кои се стимулира неработење во Советот. Во било која приватна фирма ќе бидат отстранети од работниот процес, а оние кои ќе работат ќе бидат наградени. Ставка ЕА0 – капитални трошоци на Општината, Општина Прилеп планира да си купи информатичка и видео оптема од 2.000.000 денари, софтвер од 1.000.000 денари и да го поднови возниот парк со приближно 100.000 евра или поточно 6.000.000 денари. Во основните препоставки за Буџетот кои ни беа испратени како површно ~~о~~образложение на Буџетот не бевме во можност да видиме што значат овие ставки и кои се причините за овие трошоци. Се надевам некој во реплика ќе ни ги објасни. Исто така во делот на работата на Општина Прилеп предвидувате 12 милиони денари за привремени вработувања. Она за кое што држевте прес конференции за наводно вработување на партиски војници, сега повторно го предвидувате со сериоза сума. Ставка ЈД0 – изградба и реконструкција на локални патишта и улици . Во оваа ставка имаме сериозно намалување приближно 18 мили~~ј~~они денари помалку средства за нови улици во градот или 31 % помалку од минатата година. Исто така намалување од 63 % во споредба со претходниот буџет или 40 милиони денари помалку за реконструкција на локални улици и патишта во Општина Прилеп. Ова јасно покажува дека немате намера да го одржите ветувањето, кое го даде колегата Јанкулоски во име на ВМРО – ДПМНЕ во својата предизборна прес конференција дадени на 14-ти Октомври оваа година, која се однесуваше на, цитирам: „Економскиот и општествениот развој на руралните средини со цел спречување на миграција, креирање на нови работни места и зголемување на економската активност во руралните средини“. Очигледно е дека тампонирање, одржување и асфалтирање на пристапните патишта до земјоделските површини согласно вашето ветување во 2022 година нема да има, а со тоа нема да има зголемена економска активност во руралните средини. Затоа веднаш со наредната ставка ЈДА – реконструкција на улица „Борка Талески“ предвидувате партерно уредување во висина од 25 милиони денари пред и околу вашиот партиски комитет со парите на граѓаните на Општина Прилеп. Во делот од буџетот предвиден за спорт и рекреација ~~во делот од предложениот буџет~~ се забележува намален план за инвестирање во реконструкција на постоечки спортски капацитети со околу 3 милиони денари, како и целосно изостанување на иградбата на базентот во населба „Точила“, кој впрочем беше и ваше предизборно ветување, а исто така и ветување на кандидатот Илија Ристески од редот на ВМРО – ДПМНЕ, кој ~~на~~ во својата предизборна прес конференција дадена пред граѓаните на 12-ти Октомври оваа година вели, цитирам: „Нема затворен базен, не се обнови салата „Партизан“ не се обнови сала „Македонија“, пропаѓаат веќе постоечките игралишта, нема спортска велосипедска структура, едно големо ништо.“ Колеги, избрани советници од ВМРО – ДПМНЕ, ве молам на вашиот сопартиец да му пренесете дека големото ништо продолжува и понатаму и дека не сте собрале сили и храброст да ги исполните и останатите ветувања дадени во неговата прес конференција до граѓаните на Општина Прилеп. Поддршката за сите спортски клубови е 4 милони денари или на ниво на општини како ~~Новаци, Чучер Сандево, Новаци~~ Чучер Сандево, Новаци , Зрновци и слично. За споредба, Општина Битола која има двојно поголем буџет од нас има 10 пати повеќе оддвоено средства за спортот или 37 милиони денари. Затоа во Битола гледаме европски натпревари, а во Прилеп натпревари од втора и трета лига. Во сите ставки предвидени за градинките , основното и средното образование, освен државните дотации, Општина Прилеп во 2022 година нема намера да оддвои сопствени средства за дополнителен развој за образованието за најмладите во градов. Во делот на капиталните расходи ВАА наведена е изградбата на детската градинка во населба „Точила“. ~~но~~ До нас советниците од опозицијата стигна информација дека изградбата е стопирана. Јас искрено се надевам дека за брзо време ќе го надминете овој проблем и за брзо време ќе породолжи изградбата на овој капитален објект, кој граѓаните на населба „Точила“ го очекуваат со децении. Пред крајот би сакал да се осврнам на ставките Ф10 урбанистичко планирање и ставка Г10 поддршка на локалниот економски развој. Овие ставки се најголемото разочарување во овој буџет. Во вашата предизборна програма ветувавте, цитирам: „Во 2022 година ќе започнеме со изработка на нов Генерален урбанистички план на Општина Прилеп. Интензивна изработка на нови детални урбанистички планови и дополнување на старите детални урбанистички планови со посебно внимание на индустриските зони“. На 25-ти Ноември до Комисјата за урбанизам при Општина Прилеп, лично јас поднесов три иницијативи за детални урбанистички планови за индустриските блокови познати како „Билјана“, „Партизанка“, „Современ дом“ и поранешните магацини на „Центропромет“. Во ~~овој однос~~ нив се содржат барањата на бизнис секторот за креирање на услови, развој и модернизација на нивните п~~о~~роизводствени капацитети преку донесување на нови детални урбанистички планови, кои ќе бидат адаптирани согласно нивните барања. Тоа ќе придонесеше за зголемен економски развој, дополнителен приход за компаниите, а со тоа зголемен приход и во општинската каса по основ на комуналии и уплата на даноци, а исто така и најбитниот фактор за граѓаните, отворање на нови работни места. По само неколку дена дознав дека со прекинувањето на договорите на двајца од членовите на Комисијата за урбанизам на Општина Прилеп, Комисијата е парализирана и е во неможност да работи. Истата онаа комисија, која вие ја критикувавте дека слабо работи, сега успеавте да направите воопшто да не работи. Значи во блиска иднина наместо интензивна работа, граѓаните нема да бидат во можност да градат, да ги легализираат своите градби и да откупуваат градешно земјиште. Дополнителен доказ во 2022 година дека нема да бидат исполнети вашите предизборни ветувања за доработување на детален урбанистички план, развој за градежништво, јакнење на буџетот на општината, стопирање на дивоградби и слично е и сумата во буџетот која ја предвидовте за оваа намена. Наместо драстично зголемена таа е буквално препишана од минатиот буџет, а да ве потсетам вие сето тоа претходно го критикувавте. Исто така во предложената годишна ~~годинашната~~ Програма за финансирање на урбанистички планови на територија на Општина Прилеп за 2022 година немате предвидено изработување или почеток со работа на нов Генерален урбанистички план за град Прилеп, нешто што го ветивте во вашата програма. Ставката Г10 – поддршка за локален економски развој наместо зголемување доживеа целосно фијаско, намалување од дури 63,5 % во однос на сумата која што беше предвидена со минатиот буџет или приближно 5,5 милиони денари. На листата на ВМРО – ДПМНЕ имаше 7 економисти од кои еден доктор на економски науки, два магистри на економски науки и 4 дипломирани економисти. Искрено жалам што сите тие не успеале да го убедат креаторот на овој предлог буџет дека поддршката на локалниот економски развој е од витално значење за развојот на микро, малите и средните претпријатија од нашиот град. Моите колеги економисти ~~навистина~~  исто така не успеале да го убедат креаторот на предлог буџетот дека со тоа ќе се створат поголеми услови за зголемување на сумите во приходната страна во буџетот или народски кажано повеќе пари во општинската каса за олеснување на животот на граѓаните. Почитуван градоначалник сите ние ве познаваме вас, го знаеме вашиот карактер и вашите визии за нашиот град. Јас ќе бидам искрен и ќе кажам дека јас лично во овој буџет не го препознав д-р Борче Јовчески и неговиот карактер. А Бога ми не ги препознав и еден голем дел од советниците на ВМРО – ДПМНЕ, кои се мои пријатели и знам како рзмислуваат. Во овој Предлог-Буџет се забележуваат само рецидиви од некои претходни градоначалници и јасно е препознатлив ракописот на еден ист раководител на Одделеието за финансии. Затоа ве советувам и ве охрабрувам после новогодишните празници да седнеме сите заедно и да донесеме нов Ребаланс на овој буџет за развоен, проактивен, модерен и европски Прилеп, каков што заслужуваат нашите граѓани. На крајот на сите присутни би сакал да им ги честитам Новогодишните и Божичните празници со желби за многу здравје, многу среќа, успех и љубов, а вам градоначалник дополнително многу истрајност, многу трпеливост и многу мудрост во раководењето на Општината во 2022 година. Ви благодарам.

**ДЕЈАН ПРОДАНОСКИ:**

Повелете г-ѓо Силјаноска. Реплика или за збор се јавувате? За реплика.

**ЈУЛИЈАНА СИЛЈАНОСКА:**

Пред се добар ден на сите. Почитуван градоначалник, почитуван претседателе на Совет, почитуваи колеги советници,

Ајде вака на некој начин се почувствував како прозивана од колегата Мариноски. Да точно, Советничката група на ВМРО – ДПМНЕ има доктори на науки, има магистри итн. Она што за жал мора сите да си признаеме, многу лесно е да се критикува, ама тешко е да се биде објективен за да побарате нешто од нас да го реализираме она што сме ветиле за наредните години, за жал оставија вашите колеги и вашите сопартици во изминатиот период тешка финансиска состојба, која што и да сакаме не ни дозволува да го реализираме она што ние сме го дале како ветување на нашите сограѓани, а во исто време за жал ниту пак можеме да направиме нешто повеќе од она што успеавме да го испланираме како развојни програми за Општина Прилеп. Искрено и јас и јавноста е длабоко разочарана од ситуацијата во која што се оставени и јавните претпријатија и самата општина од финансиски аспект. Ние од раководителот на финансии слушнаме како енормно високи суми се потрошени надвор од она што било планирано како јавни набавки, јас сум убедена и ви ветувам дека наредните 4 години ќе успееме се она што ветивме, да го реализираме. Благодарам.

**ДЕЈАН ПРОДАНОСКИ:**

Благодарам. Повелете реплика или? Се јавиви и Александра. Двете истовремено Повелете.

**АЛЕКСАНДРА СВАЌАРОСКА:**

Почитувани колеги милувате да дебатирате на говорницава. Изгледа заборавате што се случуваше изминативе години и можам да ви потенцирам дека вашата политичка партија беше најлошото нешто што и се случило на Општина Прилеп во изминативе четири години. И незнам како сеуште можете да уживате во толку ниска популарност и ниска доверба кај граѓаните. Да ве потсетам дека уште на предизборната кампања на претходниот градоначалник г-динот Илија Јованоски имаше ветувано голем број проекти, кои за жал никогаш не ги видовме дека се реализирани и на крај на сето тоа во Прилеп немаме ниту еден капитален проект, немаме ниту една нова инвестиција во технолошко-индустриската развојна зона. Имаме затворено повеќе од педесетина дуќани во прилепската чаршија, имаме руинирани фонтани. Генерално, имаме една лоша економска слика и тука се поставува прашањето почитувани колеги, освен вработувањето на ваши партиски послушници, што правевте и каде бевте изминатите 4 години? Затоа прилепчани ја избраа истинската опција на локалните избори, СДСМ се веќе минато, вие тоа добро го знаете и благодарение на неработењето на предходната локална власт Прилеп е уназаден, но за среќа со нашиот градоаначалник Борче Јовчески и тим професионалци и чесни кадри Прилеп ќе се врати на вистинскиот пат и ќе го врати препознатливиот сјај. Исто така како што ветивме така и ќе пристапиме кон домаќинско, транспарентно и сериозно решевање на актуелните проблеми на граѓаните, кои што вие ги занемарувавте и пред да излезете да критикувате на оваа говорница треба да битете свесни дека пред да направиме билио што треба да ја санираме штетата од вашето неработење во изминатите 4 години. Ви благодарам.

**ДЕЈАН ПРОДАНОСКИ:**

Благодарам контра реплика на Никола Мариноски, па за збор или реплика вие?

**НИКОЛА МАРИНОСКИ:**

Колешке репликата треба да биде на мојот говор, а не на партиски говор. Така да јас тоа што го зборував.. во ред. Па добро реплика е институт е каде што вие треба да кажете говор на тој што го зборувал. Така да она што јас го зборував е убаво мене да м реплицирате колешке. Спомна градоначалникот 290 милиони денари, тие се превземени обврски. Не спомнавте дека 28 милиони денари имаше на сметка, така? Ако ги одземеме 134 милони е градинката, значи одиме уште 134 на нареден долг. Ако ги превземеме обврските за мостот, исто така. Така да тие се тековни, истите трошоци се и за струја и за нафта и за вода во овие пари, јас не очекував економист мене да ми прави реплика на овие 290 милиони денари. Вие точно знаете за што се овие пари. И никој не спомнува дека претходниот градоначалник стартува со 180 милиони денари минус, ама ниту не вакви трошоци, капитален проект е колешке и овој овдека кај што врвиме секој ден. Истото тоа е капитален проект. Да и мовчето кај сточен пазар е исто така капитален проект, исто, исто и мостот на Босфор е каптален проект, а вие предидувате сега впрочем проширување на улицата адаптирано према мостот. Незнам дали ви кажале, благодарам.

**ДЕЈАН ПРОДАНОСКИ:**

Ви благодарам. Ај од место да е дскутираме. Повелете реплика а вашиот колега? За збор можете, инаку на нивната реплика контра реплика. Добро, добро да повелете. Од предлагачаот имаме образложение дополнително.

**ДРАГЕ ЗВЕЗДАКОСКИ:**

Во досегашното излагање мислам дека бев конкретен и дециден за многу расходни ставки и за многу приходи ставки, меѓутоа, некои работи ќе ги повторам. Бев прашан за капиталите расходи во Програмата ЕА0 – капитални трошоци на Општината. Општината има планирано да набави софтвер во износ од 1 милион денари, односно две надградби на два софтвери што во овој момент ги користи Општината. Соа е софтверот за GIS, го користи Секторот за урбанизам за администрирање на градежно земјиште и надградба со нови модули на софтверот за администрирање на приходи во Одделенето за даноци со цел на граѓаните да му овозможиме електронска наплата на даноците без физичко присуство по банките или во одделението. Притоа електронска достава на решенијата, електронска достава на опомени и елетронска достава на извршни решенија и сето тоа да биде во интерес на ефикасноста на работењето и подобри услуги кон граѓаните. Во изминатиов период во услови на пандемија, граѓаните и ние во Одделението за администрирање на приходи тоа значително го осетивме. Софтвер за надградба за даноци е 300.000 денари и 700.000 денари се планирани за надградба со нови модули на GIS-от софтверот за администрирање на градежно земјиште. Набавката на возило во Програмата – капитални трошоци на Општината кажав дека е обезбедено од Министерството за локална самоуправа, односно од Бирото за развој и тие се строго наменски и таа набавка ќе биде реализирана во текот на идната година бидејќи оваа година, набавката која што ја спроведе Одделението за јавни набавки заврши со запирање а постапката бидејќи најповолната понуда беше поголема од обезбедените средства. Во Програмата ЈД0 намалувањето за 18 милиони денари кое што го потенцира советникот Марионоски е точно она што јас го кажав 18,3 милиони денари, кои што беа зголемени во текот на оваа година, само за исплата на обврските према изведувачот „Асењак“ за патот Волково – Прилепец – Манастир, средства кои ги финансира оваа година, Агенцијата за финансиска поддрша во земјоделието и руралниот развој. Намалувањето на планираните расходи во Програмата ЛА0 – спорт и рекреација – капитални расходи за од прилика 3 милиони денари е од причини со овие 6 милиони денари, кои што се планирани во Буџетот за 2022 година мислиме дека конечно ќе се заврши реконструкцијата на градски стадион вклучувајќи го и долгоочекуваниот делове простор кој што конечно треба да биде завршен. Во оваа година беа планирани 8.920.000 денари и се реализирани во целост. Намалувањето на Програмата Г10 – локален економски развој за 5,5 милиони денари е од причини што во текот на оваа година се реализира проектот Вештачко езеро „Нови можности и перспективи“ , во кој што во Основниот буџет обврската на Општина Прилеп беше да учествува со 5,5 милиони денари сопствено учество како обврска од договорот со донаторот. Додека забелешката дека во Основниот буџет за 2022 година нема предвидено средства во Основниот буџет за основните и средните училишта, тоа е доказ само дека основните и средните училишта оваа година и наредната година немаат потреба затоа што се фиансиски стабилни, а имаат доволно средства на располагање и Советот во минатиот состав донесе одлука во текот на оваа година од вишоците не единките корисници на буџетот, основните и средните училишта, градинките, Старски дом, Градска библиотека да се пренесат во оваа година во износ од 73.051.000 денари, да префрлиме на Основниот буџет 60 милиони денари со цел на затворање на градежната конструкција за изградба на градинката. Одлуката од Министерството за образование и на Владата беше донесена на 30-ти Јули оваа година, односно со Ребалансот на Општинскиот буџет. Имајќи во предвид дека беа распишани локалните избори на 5-ти Август, немаше доволно време да направиме Ребаланс, (дел не се слуша) така да на сметката средствата останаа во блок дотации. Во однос на средното образование вчера го изнесов пред Комисијата, средното образование заклучно со вчерашниот ден има тековни вишоци од 26 милиони денари на сметката на блок дотации. Имајќи во предвид дека немаат средните училшта договори за превоз на учениците од населените места и соседните општини не ги исплаќаат тековните фактури, обврските ќе се пренесат за идната година, а овие вишоци согласно на Законот за извршување на буџетот на Републиката на оваа година, ние сме должни на 31.12.2021 да ги вратиме во централниот буџет. Тоа ќе ги стави малку во неизвесност средните училишта. Друго мислам дека се што бев прашан одговорив.

**ДЕЈАН ПРОДАНОСКИ:**

Повелете за збор.

**МОНИКА ГРАШЕСКА ИЛИЕСКА:**

Почитувани советници, почитуван градоначалник,

Во врска со Буџетот би се вратила малку назад 4 години во многу наврати, многу прес конференции држевте. Сигурно бевте свесни што зборувавте и што ветувавте оти овдека имавте советници и ви ја пренесуваа фактичката состојба, така? Мора да бевте свесни не сте паднати од Марс. Па така на многу наврати критикувавте дека сметката за вода е многу висока, сме ја покачиле, сме ги ограбиле граѓаните, притоа точно знаевте дека сметката за вода ја регулира Регулатора комисија, а ние не овдека. Точно заевте дека таа е најниската одбрана и е покачена од реални причини, од пречистителната станица, оти сметката се покачи ради неа. И тоа не ви сметаше. Четири години излегувавте кажувавте превисоки сметки за вода, се ограбуваат граѓаните... во ред еве го вашето време. Едно од најголемите ваши крупни ветувања беше намалување на сметката за вода, каде е? Сигурно е тука негде, сигурно Звездакоски ќе ни каже, имате предвидено негде пари? Мора да имате превидено, тоа беше едно од вашите главни аргументи, дека вие ќе работите во корист на граѓаните, ќе ја намалите сметката за вода. И бујрум сега, дојдовте на власт како ќе ја намалите сметката за вода? Ако нешто ми пречи нихилистички пристап негирање на се што постои. Не е добро, не е конструктивно, не е нормално севернокорејски звучи. Мора да бидеме овдека заедно и заедно да работиме. Тоа што чини бујрум, супер ваше е одлично, но не со нихилистички ништо не е страшно катастрофа. Па еве и да беше така, како ја правевте вашата предизборна кампања? Како ветувавте брда и долини а знаете дека идите во нешто расуло. Така, не е идеално, меѓутоа не е така како што сакате да представите дека овде е мрак, нема денар. Грозно е кога сакате да го прикажите долгот го дујате за да биде уште потраорно. Не е конструктвно, не е нормално, не сме ненормални. Како сметките за струја во 2022 година да си ги прикажам за долг дома, и да пискам дека е огромен долгот, а притоа земам плата и ќе си ги платам. Да бидеме реални, да бидеме коструктивни, не за нас овде, ами за граѓаните. Само така најдобро може да сработиме, благодарам.

**ДЕЈАН ПРОДАНОСКИ:**

Ви благодарам. Дали некој друг се јавува за збор во однос на овие точки?

**МЕТОДИЈА КОСТОСКИ:**

Почитувани присутни и почитувани гледачи преку дигиталните канали за комуникација, аирлија пренос во живо, конечно се изборивме, транспарентно, транспарентноста конечно има смисла и значење. Ќе видиме тоа како ќе биде реализирано. Околку образложението со основни предпоставки при креирањето на Буџетот, стварно основни предпоставки беа зошто не се напредни предпоставки морам да прашам. Се мора да биде основно и така и површно. Овде е потребна сериозна анализа, а не основни предпоставки. Еве, Битола само за квартален извештај имаат напишано образложение на 65 страни, а не како кај нас овде на 6,5 страни. Јасно е дека основна е предпоставката и не мора тоа да го потенцирате. Во приходите предвидувате зајакнување на институционалнио ткапацитет на даночната администрација. Дали овде се предвидуваат нови партиски баждарџии и збирачи на арач? Барате да се обезбедат давачки, кои што ќе обезбедат рационално и наменско користење на средствата и натамошно зајакнување на контролата на потрошувачката на буџетските средства. Дали со ова сакате да признаете дека немате доволно контрола врз тоа кој, каде, колку троши од буџетот. Според блог дотациите кои и следуваат на Општината, станува збор за предходно утврден износ во утврдени квоти од Министерството за финансии. Притоа за култура треба да се наменат 184.000 евра. Во Предлог-Програмата за култура за 2022 година се предвидени 146.000 евра и покрај тоа што повеќето настани планирате да ги откажете поради ситуацијата со пандемијата. Каде ќе одат 38.000 евра кога веќе се знае дека мора да бидат искористени исклучиво за таа намена. Околу 0,6 % се предвидени за култура што е премалку, нема ни 2 % што е некаков стандард. Каде ќе одат 38.000 евра повторно прашувам и сето овде е заедно пишано аудор активности, планинарење, екстремен спорт и слично, а треба да знаете дека култура и уметност е нешто различно од спорт и рекреација. Кај приходите од данок, цитирам: „Приход од експроатација на минерални сировини покажува тренд на раст„. Еве колку е тоа околу 150.000 евра за концесии за цела година, а само за 1 ден еден рудник копа и повеќе од 120.000 евра на ден, а притоа грото го пресметуваат како Ц класа. Додека пак кај надоместокот за одржување на јавна чистота популарно сметките од „Комуналец“ оди во негативен тренд, што значи дека народот е осиромашен и нема пари да ја плаќа оваа основна давачка. Сето ова е резултат на вашата политика кон заштита на олигарсите за сметка на народот. Цитирам: „Во 2022 година посебен акцент ќе се стави на остварувањето на планираните приходи од продажба на неизградено градежно земјиште“. Така да ја поткрепувате урбанистичката мафија и почеток на масовно бетонизирање на градов и планирате да добиете приходи од продажба на општински имот, кои треба да представуваат главни генератори на приход во Буџетот. Кај го има ова, од продажба да излегуваме ние од некоја кал што самите ја создадовте. Ова не значи ништо друго, освен распродажба на се она што им припаѓа на сите сограѓани, по багателни цени и јавни наддавања каде што се едни па исти учествуваат и по багателни цени го купуваат тоа што ние го создаваме. Ова не значи ништо друго. Само момент извинете, 95 % од народот овде живее ден за ден и на работ на егзистенција, засолжени со кредити, со најниски примања во Европа и вие очекувате овие граѓани да купуваат општиски имот во кои спаѓаат и станов и дуќани и да почнат да градат станови за продажба. Напротив овие 95 % од народот ги правите да бидат вечни кираџии и слуги на минималец кај овие 5 % што ви ги кажуваат нивните желби, а вие слепо само им верувате. Сте напишале дека сте ги пресметале сите ризици околу остварувањето за вашата распродажба на општинското градежно земјиште и на општинскиот имот, но еве мала исправка од нас. Ќе ја блокираме распродажбата на општински имот и тоа по секоја цена. Па колку тоа и да го сакате или не, ќе работите и ќе најдете други средства за пополнување на дупките од краденото и задоволување на апетитите на преоптоварената партиска пасивна администрација. Потоа велите приходите на Основниот буџет за 2022 година во споредба со Ребалансот за 2021 година се проектира пониско за 106.200.000 денари или 16,74 % пониско што значи дека официјално градот тони. За скоро 17 % градот е скоро фиансиски потонат во дупка, не за 11,2 % како што тврдите. Во расходи 0,1 % резерви, тоа ви е како на плата од 20.000 денари да зачувувате 20 денари за зло време. И ова ви го кажуваат економисти. Резервите мора да одат на повисоко ниво и социјалните бенефиции учествуваат со само 0,36 % од вкупните расходи на буџетот или тоа исто како на оваа плата да оддвоите 60, 2, 3, денари од месечната плата за социјални бенефиции и дали е тоа доволно? Велите дека трошењето во разни проекти е значаен елемент за раст на економијата и се враќа како зголемена куповна моќ на населението и планирате во бизнис секторот да бидат вратени 3,37 милиони евра како тоа да бидат вратени. Нивни пари се сега ние треба да им ги вратиме. Може да кажете како да им ги пратиме ние, не се нивни тие. Еве еден пример од градинката во „Точила“ да видите економијата како ја базирате. На фирма од село Долно Оризари и давате над 2 милиони евра, тие купуваат градежни машини од странство, што значи дел од парите одат во странство, не остануваат овд во градов. Машините ги заменуваат работниците, автоматски им требаат помалку вработени, се јавува поголема конкуренција за работно место градежник, последователно паѓа и висината на платата во градежништвото и во секторот. Така да поголемиот дел од парите развршуваат кај газдите и погодете тие ги вложуваат во цемент и железо. Ги купуваат од грчки газди со напумпани цени, како остануваат овде во градов? Или едноставно не ги трошат или остануваат под перница, тоа се мртви заробени пари што не циркулираат во оптег. Некои од нив ги губат на комар, па затоа и не е чудно што на секој ќош имаме кладилница и казино. Со сето ова ја доведувате државата во зависна позиција од данокот на добивка игри на среќа или лиценците на казината и продуцирате работници кои што ништо е произведуваат и на крајот на никој начин не придонесуваат во развојот на општеството. Ова е вашата визија за економијата. Ви благодарам.

**ДЕЈАН ПРОДАНОСКИ:**

Ви благодарам. Повелете г-дине Звездакоски.

**ДРАГЕ ЗВЕЗДАКОСКИ:**

Ќе бидам дециден и ќе одговорам децидно, кратко концизно на советникот од политичката партија Левица. Средствата за култура во износ од 4.550.000 денари, планирани во Програмата К4 – културни манифестации ги имевме во предвид и продолженото влијание на пандемијата, односно неизвесноста околу одржување на одредени културни манифестации. Под култура спаѓа и Градската библиотека, која што се финансира со наменска дотација од Министерството за култура и сопствени приходи. Наменската дотација за култура за библиотеката во 2022 година е на висината на дотацијата за 2021 година, односно 11.348.000 денари. Распределбата на средствата по расходни конта е согласно на Финансискиот план доставен од единката корисник на буџетот Градска библиотека. Јакнење на капацитетите на администрацијата за приходување на приходите, кои што се предмет на приходување на општинската администрација. Секторот за финансиски прашања во најголем дел е кадровски покриен со работни места така да под јакнење на Одделението за даноци и подразбираме на одредени колеги кои што беа ангажирани за припомош во другите сектори, враќање во одделение е екипирање во работата на Одделението за администрирање на даноци и со она што претходно го кажав со надградба на софтверот одредени администрирања на даночната постапка и обврските за дистрибуција на решенијата ќе бидеме по ефикасни мислејќи на тие работи на активности. Приходите од експлоатација на минерални сировини кои што ги остваруваме заедно со државата, наплатата, контролата ја има централната власт, односно Управата за приходи од тие концесиски надоместоци, Општината инкасира 78 % од наплатениот концесиски надоместок. За оваа година имаше едно одредено зголемување на надоместокот на основицата за едно триесетина % и на некој начин се одрази и на зголемувањето на приходите на Основниот буџет. Таа тенденција очекуваме да продолжи и идната година и затоа е таква проекцијата на тие приходи. Јавна чистота, намалување на приходите од јавна чистота. Во планираните приходи нема намалување, него предвидени се дванаесетте месечни уплати кои што ЈКП „Комуналец“ ги уплаќа према Општината. Сето она што ЈКП „Комуналец“ нема да го уплати во текот на оваа година со Ребалансот ќе биде испеглано, односно ќе бидат зголемени планираните приходи по основ јавна чистота. Продажбата на градежното земјиште во сопственост на Републиката со кое што стопанисува со пренесена надлежност Општината, планираме и тоа сериозно планираме во правец што она г-динот Мариноски го зборуваше тоа е сето во интерес да се стави локалниот бизнис, да се раздижи локалниот бизнис. Тоа не е никаков ни грабеж, него ставање во функција на локалниот бизнис. И за продажбата на општинскиот имот, односно подтрибинскиот деловен простор, кој што планираме идната година во функција на бизнис секторот имаме во предвид дека ние како ЛС како Општина би биле лош стопанственик, лош домаќин, односно немаме капацитети да стопанисуваме со тој простор, односно да го рентаме и притоа од рентата да го одржуваме со приходи. Од тие причини 594 м2 деловен простор ќе донесе приходи во буџетот и за давање на деловен простор. Зошто е намалувањето од 106 милиони, намалувањето од 106 милиони во ребалансионариот е од следните причини: Прво во месец април 2021 година беше евидентирано согласно Законот за финансирање на ЕЛС, каде што општините можеа сопствените приходи на Основниот буџет да ги зголемат за 50 % на ниво на остварување на 3 години. И тоа законско решение го искористивме. И тоа законско решение го искористивме за оваа буџетска година. За идната година за 2022 година ќе имаме 30 % зголемување и притоа во овој буџет не се внесени пренесени приходи за предходна година, а додека во овој буџет 2021 година има планирано 20 милиони денари. Од тоа е тоа. Резервите, планираните резерви биле на ниско ниво, притоа планирани резерви на буџетот со Законот за буџетите максимално може да се испланираат до 3 % од расходните трошоци во буџетот. Имајќи ги во предвид во досегашната практика овие планирани расходи од резерви секоја година ги задоволуваат потребите, да речам чувал Господ од некои поголеми елементрни непогоди. Во однос на забелешката дека од овој буџет во бизнис секторот ќе бидат вратени 3,37 милиони денари. Ние нема да им ги вратиме на нивните трансакциски сметки или да им ги ставиме во џеб, него ќе ги ставиме на располагање преку реализирање на капиталните проекти во буџетот, кои што изнесуваат 207.334.000 денари преку јавни набавки да ги реализираме, а бизнис секторот од нашиот град да биде најповолен изведувач и да влезат на нивните сметки како заработени средства, а не дека ќе му ги дадеме,ќе му ги поклониме. Благодарам.

**ДЕЈАН ПРОДАНОСКИ:**

Ви благодарам г-дине Звездакоски. Дали некој друг се јавува по однос на овие точки? Повелете г-дине Андреески.

**ДАРКО АНДРЕЕСКИ:**

Само многу кратко, значи во однос на Програмата со која што градоначалникот ги доби предходните избори во кои што јас лично учествував во текот на изборната кампања, сакам само да истакнам дека се работи за четиригодишна програма во која што јас верував и сеуште силно верувам дека е остварлива и убеден сум дека истата ќе се оствари. И во однос на Буџетот само кратко, никој не го спомна, силно го поздравувам делот кој што се однесува на субвенционирање на граѓаните особено кој се однесува на поттикнување на наталитетот, зголемување на наталитетот како и во однос на проекти кои што се од областа на екологијата, од областа на енергетската ефикасност и слично. Сакам да кажам јавно дека јас ќе гласам „за“ за буџетот. Ви благодарам.

**ДЕЈАН ПРОДАНОСКИ:**

Ви благодарам.

Дали некој од членовите на Советот бара збор?

Ако никој не се јавува за збор ги ставам на гласање прво 4 амандмани од предлагачот на гласање.

Кој е „за“ усвојување на тие 4 амандмани од секторот за финансиски прашања?

Кој е „против“, кој е „воздржан“?

16 членови на Советот гласаа „за“ и 9 „воздржани“.

Констатирам дека 16 гласови „за“ и 9 „воздржани“ пакетот амандмани е усвоен и се приклучува кон Основниот Буџет.

По однос на предлозите, односно амандманите од Советничката група на СДСМ и коалицијата, да ги гласаме во пакет или еден по еден? Еден по еден добро.

Амандманот број 1 предложен од СДСМ и коалицијата го ставам на гласање.

Кој е „за“ усвојување на амандман број 1 предложен од СДСМ и коалицијата?

Кој е „против“, кој е „воздржан“?

8 членови на Советот гласаа „за“ и 15 „против“ и 1 „воздржан“.

Констатирам дека амандман број со 8 гласови „за“ и 15 „против“ и 1 „воздржан“ не е усвоен.

Кој е „за“ усвојување на амандман број 2 предложен од СДСМ и коалицијата?

Кој е „против“, кој е „воздржан“?

9 членови на Советот гласаа „за“ и 15 „воздржани“.

Констатирам дека амандман број со 9 гласови „за“ и 15 „воздржани“ не е усвоен.

Кој е „за“ усвојување на амандман број 3 предложен од СДСМ и коалицијата?

Кој е „против“, кој е „воздржан“?

9 членови на Советот гласаа „за“ и 15 „против“.

Констатирам дека амандман број со 9 гласови „за“ и 15 „против“ не е усвоен.

Кој е „за“ усвојување на Буџет на Општина Прилеп за 2022 година Кој е „против“, кој е „воздржан“?

15 членови на Советот гласаа „за“ и 9 „воздржани“

Констатирам декасо 15 гласови „за“ и 9 „воздржан“, Буџетот е донесен.

Кој е „за“ усвојување на Одлука за извршување на Буџетот на Општина Прилеп за 2022 година?

Кој е „против“, кој е „воздржан“?

15 членови на Советот гласаа „за“ и 9 „воздржани“

Констатирам декасо 15 гласови „за“ и 9 „воздржан“, Одлуката е усвоена.

Кој е „за“ усвојување на Одлука за утвдување на вредност на бодот за платите на административни службеници, за 2022 година

Кој е „против“, кој е „воздржан“?

Сите членови на Советот гласаа „за“.

Констатирам декасо Одлуката е едногласно усвоена.

Кој е „за“ усвојување на Одлука за определување на висината на благајничкиот максимум?

Кој е „против“, кој е „воздржан“?

23 членови на Советот гласаа „за“ и 1 „воздржан“.

Констатирам декасо 23 гласови „за“ и 1 „воздржан“, Одлуката е усвоена.

Кој е „за“ усвојување на Програма за субвенционирање на Јавните Комунални Претпријатија основани од ЕЛС Општина Прилеп за 2022 година?

Кој е „против“, кој е „воздржан“?

15 членови на Советот гласаа „за“ и 9 „воздржани“

Констатирам декасо 15 гласови „за“ и 9 „воздржани“, Одлуката е усвоена.

Кој е „за“ усвојување на Програма за субвенционирање на месечните трошоци за вода на социјално ранливи категории на граѓани за 2022 година?

Кој е „против“, кој е „воздржан“?

Сите членови на Советот гласаа „за“.

Констатирам декасо Програмата е едногласно усвоена.

Кој е „за“ усвојување на Буџетски Календар на Општина Прилеп за 2022 година

Кој е „против“, кој е „воздржан“?

Сите членови на Советот гласаа „за“.

Констатирам дека Буџетскиот календар е едногласно усвоен.

Предлагам да направиме 5 минути пауза.

(После паузата)

По **ДЕВЕТТАТА** точка од дневниот ред: - Програма за доделување на еднократна парична помош, на секое семејство за новородено дете во Општина Прилеп, за 2022 година, пред да отворам претрес ја молам г-ѓа Ирена Стејроска Локвенец - претседател на Комисијата за финансирање и буџет да го поднесе Извештајот по однос на оваа точка. Повелете г-ѓо Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Благодарам претседателе. Комисијата за финансирање и буџет покрај другите прашања ја разгледа и Предлог-Програмата за доделување на еднократна парична помош, на секое семејство за новородено дете во Општина Прилеп, за 2022 година. Оваа Програма ги опфаќа целите на Програмата и начинот на кој ќе се трансферираат основните средства до семејствата. Значи секое семејство, новороденче во своето семејство да поднесе барање, фотокопија од лична карта до Секторот за финансирање и буџет и откако ќе биде извршена проверката од Секторот за финансирање и во рок од 35 дена ќе бидат трансферирани средства во висина од 6.000 денари на семејството. Оваа Програма на семејствата која се вградува и во Буџетот на Општина Прилеп за 2022 година е всушност исполнување на едно од ветувањето на ВМРО – ДПМНЕ со кое излезе на локалните избори и добивме и ова докажува дека во четиригодишниот мандат кој што го добивме, се она што го ветивме во нашата Програма ќе биде реализирано. Комисијата предлага со 5 гласови „за“ на комисијата да се усвои оваа одлука за субвенционирање на секое ново родено дете. Благодарам.

**ДЕЈАН ПРОДАНОСКИ:**

Ви благодарам г-ѓо Стерјовска – Локвенец. Почитувани советници отворам претрес по оваа точка. Дали некој од членовите на Советот бара збор?

Бидејќи никој не се јавува за збор ги молам членовите на Советот, да се изјаснат.

Кој е „за“ усвојување на Програма за доделување на еднократна парична помош, на секое семејство за новородено дете во Општина Прилеп, за 2022 година

Кој е „против“, кој е „воздржан“?

Сите членови на Советот гласаа „за“.

Констатирам дека Програмата е едногласно усвоена.

По **ДЕСЕТТАТА** точка од дневниот ред: - Заклучок по Колективен договор за вработените во Општина Прилеп, пред да отворам претрес го молам г-дин Дарко Андреески - претседател на Комисијата за статут и прописи да го поднесе Извештајот по однос на оваа точка. Повелете г-дине Андреески.

**ДАРКО АНДРЕЕСКИ:**

На вчерашната седница исто така Комисијата за статут и прописи го разгледа Предлог-Колективниот договор за вработените во Општина Прилеп. Сакам само да појаснам дека Советот на Општината не представува договорна страна туку само со Заклучок му предлага на градоначалникот да го потпише Колективниот договор. Колективниот договор е трипартитен. Него го потпишуваат градоначалникот, претседателот на УПОЗ и претседателот на Синдикалната организација. Со него се уредуваат статусот, правата, одговорностите и други прашања од работен однос на вработените во Општината и истиот се склучува во определено време од 2 години со можност од негово продолжување во рок од 30 дена. На вчерашната седница со 3 гласа „за“ и 1 „воздржан“ беше усвоен предлогот на Советот да му предложиме Заклучокот да биде прифатен. Благодарам.

**ДЕЈАН ПРОДАНОСКИ:**

Ви благодарам. Отворам претрес по ова прашање. Дали некој се јавува за збор?

Бидејќи никој не се јавува за збор ги молам членовите на Советот, да се изјаснат.

 Кој е „за“ усвојување на Заклучок по Колективен договор за вработените во Општина Прилеп?

 Кој е „против“, кој е „воздржан“?

 Сите членови на Советот гласаа „за“.

 Констатирам дека Заклучокот по Колективен договор за вработените во Општина Прилеп е едногласно усвоен.

По **ЕДИНАЕСЕТТАТА** и **ДВАНАЕСЕТТАТА** точка од дневниот ред: -

-Одлука за усвојување на Програмата за работа и развој со инвестициони вложувања и Финансиски план на ЈКП „Водовод и канализација“-Прилеп, за 2022 година; и

-Одлука за давање согласност на Одлуката за утврдување на вредноста на бодот за пресметување на плата во ЈКП „Водовод и канализација“-Прилеп, ја молам г-ѓа Ирена Стејроска Локвенец - претседател на Комисијата за финансирање и буџет да го поднесе Извештајот по однос на оваа точка. Повелете г-ѓо Стерјовска - Локвенец.

**ИРЕНА СТРЈОВСКА – ЛОКВЕНЕЦ:**

Благодарам претседателе. На вчерашната седница на Комисијата за финансирање и буџет беше ставена и точка на дневен ред: - Предлог- Одлука за усвојување на Програмата за работа и развој со инвестициони вложувања и Финансиски план на ЈКП „Водовод и канализација“-Прилеп, за 2022 година. На Комисијата се отвори дискусија од представниците на ова ЈКП, бевме запознати со ситуацијата и предизвиците со кои што се соочува ова претпријатие во овој период и за алтернативите коишто планираат во иднина да ги превземат, се со цел за полесно справување со шокот предизвикан од електричната енергија, кој што го предизвикаа фактурите за последниот месец, кои што доспеаа во ова претпријатие и да се надеваме дека во иднина ќе најдат начин како да смогнат сили да се справат со овој предизвик, кој што не е на локално ниво туку е глобален проблем. Комисијата точката Предлог- Одлука за усвојување на Програмата за работа и развој со инвестициони вложувања и Финансиски план на ЈКП „Водовод и канализација“-Прилеп со 5 гласови „за“ предлага Советот да ја усвои оваа точка. А исто така Предлог- Одлуката за давање согласност на Одлуката за утврдување на вредноста на бодот за пресметување на плата во ЈКП „Водовод и канализација“-, Комисијата едногласно предлага до Советот да се усвојат овие точки. Благодарам.

**ДЕЈАН ПРОДАНОСКИ:**

Благодарам г-ѓо Стерјовска – Локвенец. Отворам претрес по овие точки. Дали некој од членовите на Советот бара збор? Повелете г-дине Китаноски имате право на збор.

**АЛЕКСАНДАР КИТАНОСКИ:**

Почитувани советници на вчерашната седница на Комисијата за финансирање и буџет од страна на префдставникот на предлагачот на материјалот детално ни беше образложена целата финансиска ситуација во која што се наоѓа ова ЈП, со оглед на енергетската криза, поскапувањето на електричната енергија. Веројатно ова ЈП ќе има многу помала добивка во однос на минатата година. Разгледувајќи го Финансискиот план за наредната година и покрај овие укажувања од представникот во ова ЈП, планирани се средства на износ од 3.860.000 денари за 13 нови вработувања за наредната година. Би го прашал директорот дали се потребни овие вработувања и дали ќе се реализираат наредната година бидејќи се однесуваат на Финансискиот план? Од говорницава потребно е да им објасниме на граѓаните на Прилеп по која цена ќе биде фактурирана цената на водата за домаќинствата почнувајќи од 1-ви Јануари 2022 година? Дали цената од 27,93 денари ќе се зголеми на 28,48 денари за недомаќинствата, односно за фирмите од 45,65 на 46,21 денар, собирањето на урбани и отпадни води од 5,35 ќе се зголеми на 5,41 денар, прочистувањето на отпадни води од 16,82 ќе се зголеми на 16,98 денари? Ова значи дека граѓаните на Општина Прилеп поќнувајќи од 1-ви Јануари ќе добиваат повисоки сметки за вода. Ова не е во коресподенција со ветувањата што ги имавте во предизборната програма. Би укажал дека и знам дека овие цени ги утврдува Регуларна комисија со Одлука на Совет, ама сепак кога ќе излезете пред граѓаните на Прилеп и ќе ветите треба да знаете кој ги утврдува цените и врз основа на кои критериуми се утврдуваат. Ви благодарам.

**ДЕЈАН ПРОДАНОСКИ:**

Ви благодарам г-дине Китаноски. Повелете, представник на ЈКП „Водовод и канализација“. Повелете г-дине Гулабоски.

**ИГОР ГУЛАБОСКИ:**

Ви благодарам претседателе. Повикан бев да му одговорам на г-динот за вработувањата. Значи ние предвидовме 13 нови вработувања во текот на 2022 година. Дали сите ќе бидат реализирани или не тоа ќе зависи од условите на самото ЈП. Тука се предвидени сите вработувања, кои што ќе произлезат во текот на самата година. Тука имаме некои што ќе заминат во пензија или некои како што сега се случува што си заминаа сами со постојано работно место. Бројката ја имаме предвидено, но дали дека целосно се ќе биде исполнето зависи од тековните работи кои што ќе произлезат во текот на оваа година. Ви благодарам. Во однос на цената сами кажавте дека цената ја регулира Регулаторна комисија. Сами си одговоривте на прашањето.

**ДЕЈАН ПРОДАНОСКИ:**

Ви благодарам. Ај ве молам од место да не биде со реплика ако имате. Повелете г-дине Ѓорѓиоски.

**АЛЕКСАНДАР ЃОРЃИОСКИ:**

Како што кажа и колегата Китаноски, најголемото и најзвучно ветување на ВМРО – ДПМНЕ и тогашниот кандидат за градоначалник Д-р Јовчески, беше намалувањето на цената на водата. Доколку Регулаторна комисија ја одредува цената на водата, како што кажа г-динот Гулабоски, беше ветено дека целосно ќе биде укината сметката за урбани и отпдни води. Она фактурите, односно сметките према граѓаните за ова користење од страна на ЈКП „Водовод и канализација“ некаде изнесува околку 4.000.000 денари на месечно ниво, некаде околу 50 милиони денари на годишно ниво. Дали, бидејќи во Буџетот на Општина Прилеп ние не видовме дека 50 милиони денари се алоцираат за сметките на граѓаните на Општина Прилеп, дали ЈКП „Водовод и канализација“ може да го издржи овој товар, односно дали може тие 50 милиони денари да прекине да ги фактурира на граѓаните и дали со тоа ќе се намали цената на водата и дали тоа беше само една предизборна фарса за добивање на гласови? А се после изборите како што кажа и г-динот Китаноски наместо намалување, ќе добиеме едно големо зголемување на цената на водата. Ви благодарам.

**ДЕЈАН ПРОДАНОСКИ:**

Ви благодарам. Повелете г-ѓо Ирена Стерјовска – Локвенец. Реплика или збор, реплика повелете.

**ИРЕНА СТРЈОВСКА – ЛОКВЕНЕЦ:**

Почитувани колеги спомнувате за вработувањата 13. Самие знаете на минатата седница кога поминавме тоа беше само план за вработување, тоа може да останува на план и не значи дека 100 % ќе биде целосно реализиран. Затоа постојат раководители кои ќе ја оценат потребата на ЈП и ќе укажат во наредниот период дали 100 % ќе се реализира тој План за вработување или во некој процент. Меѓутоа, заборавате да спомнете дека претходниот директор на ова ЈП во моментот пред самото заминување, потпиша договори на нови 25 вработени во ова ЈП. Тоа зошто не го спомнувате во овој момент, туку се задржувате на моментот од Планот за вработување од 13 нови предвидени работни позиции. А зошто не сакате да коментирате и да зборувате за она каде што можеби има и момент каде што ќе треба и да сноси одговорност предходниот директор на ова претпријатие за тоа што потписот негов е ставен во време на изборен период. И она што јас го знам како аргумент е тоа дека во минатото ЈП беше оставено со 140 вработени, а во моментов е оставено ова претпријатие со 200 вработени. Ако сметате дека 13 вработувања и те како ќе го презадолжат ова претпријатие, јас сепак не се согласувам со вашата констатација. Благодарам.

**ДЕЈАН ПРОДАНОСКИ:**

Ви благодарам.

Дали некој друг се јавува за збор?

Бидејќи никој не се јавува за збор ги молам членовите на Советот, да се изјаснат.

Кој е „за“ усвојување на Одлука за усвојување на Програмата за работа и развој со инвестициони вложувања и Финансиски план на ЈКП „Водовод и канализација“-Прилеп, за 2022 година?

Кој е „против“, кој е „воздржан“?

15 членови на Советот гласаа „за“ и 9 „воздржан“.

Констатирам декасо 15 гласови „за“ и 9 „воздржан“, Одлуката

е усвоена.

Кој е „за“ усвојување на Одлука за давање согласност на Одлуката за утврдување на вредноста на бодот за пресметување на плата во ЈКП „Водовод и канализација“-Прилеп?

Кој е „против“, кој е „воздржан“?

Сите членови на Советот гласаа „за“.

Констатирам дека Одлуката е едногласно усвоена.

**ПО ТОЧКИТЕ ОД 13-ТА ДО 19-ТА**

1. Одлука за усвојување на Финансиски план на ЈКП „Комуналец“ - Прилеп, за 2022 година;
2. Одлука за усвојување на Програма за инвестиции во ЈКП „Комуналец“ - Прилеп, за 2022 година;
3. Одлука за усвојување на Програма за управување со отпад на територијата на Општина Прилеп, за 2022 година;
4. Одлука за усвојување на Програма за одржување на јавна чистота на територијата на Општина Прилеп, за 2022 година;
5. Одлука за усвојување на Програма за одржување и користење на паркови, зеленило, парк-шуми и рекреативни површини и Програма за подигање и одржување на зеленило, за 2022 година;
6. Одлука за усвојување на Програма за работа и одржување на градските гробишта и капела, за 2022 година; и
7. Одлука за усвојување на Програма за работа на прифатилиште за бездомни кучиња, за 2022 година, ја молам г-ѓа Ирена Стејроска Локвенец, претседател на Комисијата за финансирање и буџет и г-дин Зоран Јанкулоски, претседател на Комисијата за урбанизам, комунални дејности и заштита на животната средина да го поднесат Извештајот по однос на овие точки. Повелете г-ѓо Ирена Стерјовска – Локвенец.

**ИРЕНА СТЕРЈОВСКА – ЛОКВЕНЕЦ:**

Комисијата на дневен ред ги разгледа и Предлог-Одлуката за усвојуваање на финансиски план на ЈКП „Комуналец“ – Прилеп за 2022 година и Предлог - Одлука за усвојување на Програма за инвестиции во ЈКП „Комуналец“ - Прилеп, за 2022 година. Од директорот на ова ЈКП и представниците кои што присуствуваа на оваа Комисија бевме запознати со состојбата која ја затекнаа во ова ЈП. Исто така бевме запознати со предизвиците со кои се соочуваат. Навистина ова претпријатие се најдува во една незавидна состојба – финансиска ситуација и ние како Совет на Општина Прилеп ќе треба да најдеме нови начини и модули како да му помогнеме на ова претпријатие во иднина да може да креира успешни приказни затоа што ова претпријатие навистина е огледалото на нашиот град Прилеп. Ние како Комисија учествувавме активно во дискусијата во однос на овие точки и предлагаме на Советот токите да ги усвојат во 4 гласа „за“ и 1 „воздржан“. Благодарам.

**ДЕЈАН ПРОДАНОСКИ:**

Ви благодарам. Г-дине Зоран Јанкулоски повелете со Извештајот од Комисијата за урбанизам, комунални дејности и заштита на животната средина.

**ЗОРАН ЈАНКУЛОСКИ:**

Почитуван претседателе, почитувани колеги, почитувани медиуми и гости од јавнте претпријатија,

Комисијата за урбанизам, комунални дејности и заштита на животната средина на Општина Прилеп, на ден 28.12.2021 година со почеток во 10,оо часот, во собраниската сала на Општина Прилеп, одржа седница со следниот дневен ред: 1. Предлог-Одлука за усвојување на Програма за управување со отпад на територијата на Општина Прилеп, за 2022 година;

2. Предлог-Одлука за усвојување на Програма за одржување на јавна чистота на територијата на Општина Прилеп, за 2022 година;

3. Предлог-Одлука за усвојување на Програма за одржување и користење на паркови, зеленило, парк-шуми и рекреативни површини и Програма за подигање и одржување на зеленило, за 2022 година;

4. Предлог-Одлука за усвојување на Програма за работа и одржување на градските гробишта и капела, за 2022 година; и

5. Предлог-Одлука за усвојување на Програма за работа на прифатилиште за бездомни кучиња, за 2022 година, Комисијата не членовите им предлага точките да бидат усвоени во предложениот текст.

Првата точка беше усвоена со 4 гласа „за“ и 1 „воздржан“.

Втората точка беше усвоена со 4 гласа „за“ и 1 „воздржан“

Третатата точка беше усвоена со 4 гласа „за“ и 1 „воздржан“

Четвртата точка беше усвоена со 4 гласа „за“ и 1 „воздржан“, и

Петтата точка беше усвоена со 3 гласа „за“ и 1 „воздржан“. Додека советникот Никола Мариноски и иззеде од гласањето поради судир на интереси. Ви благодарам.

**ДЕЈАН ПРОДАНОСКИ:**

Повелете процедурално.

**МЕТОДИЈА КОСТОСКИ:**

Сакам само да ви сугерирам на лоши пракси од минатото и прекршување на Деловникот член 73. Работното тело определува известител. Дали овие работни тела имаат определено известител и која е неговата функција? Известителот на работното тело на седницата на Советот ги застапува ставовите на телото, не претседателот на Комисијата. Благодарам.

**ДЕЈАН ПРОДАНОСКИ:**

Добро, отворам претрес и дали некој се јавува за збор по однос на овие точки на дневен ред? Повелете г-дине Мариноски.

**НИКОЛА МАРИНОСКИ:**

Почитуван претседателе јас сум должен да ве известам дека сум вработен во правно лице кое има соработка со прифатилиштето за кучиња и така да за точка 19 се изземам од гласање.

**ДЕЈАН ПРОДАНОСКИ:**

Ви благодарам. Дали некој се јавува за збор по однос на овие точки?

Бидејќи никој не се јавува за збор ги молам членовите на Советот,да се изјаснат.

Кој е „за“ усвојување на Одлука за усвојување на Финансиски план на ЈКП Комуналец Прилеп, за 2022 година

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за инвестиции во ЈКП „Комуналец“ - Прилеп, за 2022 година

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за управување со отпад на територијата на Општина Прилеп, за 2022 година

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за одржување на јавна чистота на територијата на Општина Прилеп, за 2022 година?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за одржување и користење на паркови, зеленило, парк-шуми и рекреативни површини и Програма за подигање и одржување на зеленило, за 2022 година?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за работа и одржување на градските гробишта и капела, за 2022 година?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програма за работа на прифатилиште за бездомни кучиња, за 2022 година?

Кој е „против“, кој е „воздржан“?

15 членви на Советот гласаа „за“ и 8 „воздржан“.

Констатирам декасо 15 гласови „за“ и 8 гласови „воздржан“, Одлуката е усвоена.

По **ДВАЕСЕТТАТА, ДВАЕСЕТИПРВАТА, ДВАЕСЕТИВТОРАТА И ДВАЕСЕТИТРЕТА** точка од дневниот ред: - Решение за исправка на Решението за именување на членови во Управниот одбор на ЈП за ПУП Прилеп;

- Одлука за Усвојување на Финансиски план на ЈП за ПУП Прилеп, за 2022 година;

- Одлука за усвојување на Програмата за работа на ЈП за ПУП Прилеп - планирани активности во 2022 година;

- Одлука за давање согласност на Одлуката за утврдување на вредноста на бодот за пресметување на плата во ЈП за ПУП Прилеп, ја молам г-ѓа Билјана Кузманоска претседател на Комисија за мандатни прашања избор и именување и г-ѓа Ирена Стејровска Локвенец - претседател на Комисијата за финансирање и буџет да го поднесат Извештајот по однос на овие точки. Повелете г-ѓо Кузманоска.

**БИЛЈАНА КУЗМАНОСКА:**

Почитуван претседател на Совет, почитувани колеги советници, почитувани гости и медиуми,

На вчерашната седница на Комисијата за мандатни прашања, избори и именувања на Советот на Општина Прилеп на дневен ред имаше само една точка, а тоа е: Предлог-Решение за исправка на Решението за именување на членови во Управниот одбор на ЈП за ПУП Прилеп. Во однос на оваа тчка со Решение се врши исправка на Решението за именување на членови во Управниот одбор на ЈП за ПУП – Прилеп, каде што именуван за член беше Слободан Ѓорѓиоски и се врши исправка во презимето наместо Ѓорѓиоски, треба да стои Ѓоргоски. Ви благодарам.

**ДЕЈАН ПРОДАНОСКИ:**

Ви благодарам. Повелете г-ѓо Стерјовска – Локвенец.

**ИРЕНА СТЕЈРОВСКА ЛОКВЕНЕЦ:**

Како дополнителни точки на Комисијата за финансирање и буџет ги разгледавме: Предлог - Одлука за Усвојување на Финансиски план на ЈП за ПУП Прилеп, за 2022 година;

Предлог - Одлука за усвојување на Програмата за работа на ЈП за ПУП Прилеп - планирани активности во 2022 годин; и

Предлог - Одлука за давање согласност на Одлуката за утврдување на вредноста на бодот за пресметување на плата во ЈП за ПУП Прилеп за 2022 година. Од страна на директорот на ова ЈП бевме запознати со неговите планови и активности за 2022 година за репрограмираниот финансиски план за 2022 година со што планираат да се репрограмираат обврските ко што ги затекнаа во прилично висок износ. Како Комисија за финансирање и буџет предлагаме до Советот на Општина Прилеп да се усвојат овие 3 точки на дневен ред со 4 гласа „за“ и 1 „воздржан“. Благодарам.

**ДЕЈАН ПРОДАНОСКИ:**

Ви благодарам. Отворам претрес по овие точки. Дали некој се јавува за збор?

Бидејќи никој не се јавува за збор ги молам членовите на Советот, да се изјаснат.

Кој е „за“ усвојување на Решение за исправка на Решението за именување на членови во Управниот одбор на ЈП за ПУП - Прилеп?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Решението е усвоено.

 Кој е „за“ усвојување на Одлука за усвојување на Финансиски план на ЈП за ПУП Прилеп, за 2022 година,?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за усвојување на Програмата за работа на ЈП за ПУП Прилеп - планирани активности во 2022 година?

Кој е „против“, кој е „воздржан“?

15 членви на Советот гласаа „за“ и 9 „воздржан“.

Констатирам декасо 15 гласови „за“ и 9 гласови „воздржан“, Одлуката е усвоена.

Кој е „за“ усвојување на Одлука за давање согласност на Одлуката за утврдување на вредноста на бодот за пресметување на плата во ЈП за ПУП Прилеп? Молам да крене рака.

Кој е „против“, кој е „воздржан“?

Сите членви на Советот гласаа „за“.

Констатирам дека, Одлуката е едногласно усвоена.

Пред да ја завршиме седницата би сакал еве официјално да ви ја честитам Новата 2022 година, да посакам успешна и плодна работа на Советот на Општина Прилеп и извршување на сите одлуки од страна на извршната власт, односно на градоначалникот локалната администрација. Да сме здрави и живи и да имаме добро здравје сите и се надевам дека конечно ќе се избориме против оваа пандемија која што ја имаме и дека ќе почнеме нормално да функционираме и како Совет и како ЛС и како граѓани општинава.

Ви благодарам за денешното присуство и за работата и констатирам дека точките се исцрпени и седницата е завршена.

По исцрпувањето на дневниот ред, седницата заврши во 15,05 часот.

 Број 09 - 3200/1 ПРЕТСЕДАТЕЛ

 29.12.2021 година на Советот на Општина Прилеп

 П р и л е п Дејан Проданоски

СТЕНОГРАФ

Горица Чатлеска